Na javi je zemljotres sinonim za neko razaranje i za baš veliku prirodnu katastrofu, i generalno je pak opravdani ljudski strah u tome što se ova pojava dešava iznenada i ne može da se predvidi, pa često pored materijalnih ima i velike ljudske žrtve, i može da simbolizuje neke neočekivane i vrlo velike lične gubitke i stradanja.\nŠta znači sanjati zemljotres – potres/zemljotres kao predominirajući motiv u snovima\nZanimljiva je činjenica da su snovi sa motivom zemljotresa dosta česti, ali i da njihova tumačenja i simbolika nikada nije striktno negativna ili loša, te da može biti i pozitivna, već zavisno od toga kakva je neka konkretna situacija, i konotacija snova o ovoj „pojavi“, i kako se on u snu i doživi.\nU nastavku teksta će biti navedeni oni najupečatljiviji i najčešći snovi o zemljotresu, te i data pak neka njihova analiza, i jasnija značenja i tumačenja, po sanjaricama i sanovnicima koji su danas i u velikoj upotrebi, i na koje se ljudi u „potrazi za odgovorom rado oslanjaju“.\nSanjati da ste čuli da je neku zemlju zadesio zemljotres ali da se ne bojite jer je on „daleko“\nMada ste ubeđeni da se vama neće „desiti nikakve pogreške“, vaša brzopletost i lakomost su baš osobine, koje ne garantuju da će vam uspeh biti dugoročan, ako uopšte i uspete da ga nekako vi i ostvarite.\nSanjati da ste se uplašili zemljotresa i da ste se „sakrili“ u sklonište dok on ne prođe\nTreba da prebrodite neke stalne strahove i lične sumnje i nedoumice, jer su potrebni i hrabrost i upornost da se neki ciljevi realizuju, ali vi ste suviše ubeđeni da i kada posrnete i ako dođe do tog momenta da vam ustreba pomoć, oni koji su uvek tu za vas, i ovoga puta će „sve da reše“.\nSanjati da vidite ruševine koje je „napravio“ zemljotres i da vam je sve što imate uništeno\nNeminovno je da svaki posao nosi određene rizike i da se za uspeh treba žrtvovati, ali da sami stalno pravite greške i da se ne obazirete ni na čije savete i tvrdoglavo „terate svoje“, jeste vrlo i neodgovorno i neozbioljno, i na žalost „lekciju ćete da naučite na teži način“.\nSanjati da su neke vama drage ljude „zatrpale ruševine“ koje je uzrokovao zemljotres\nEmotivno ste sasvim „prazni i iscrpljeni“, jer pokušavate da se partneru dokažete kao osoba od poverenja i kao vrli oslonac, ali on ima prevelike zahteve, zapravo jer traži način da vas nekako ostavi, ali da on za to ne oseti krivicu niti odgovornost.\nSanjati da ste nekako predosetili zemljotres i da sve upozoravate ali da vas niko ne sluša\nImate neku potrebu da „sve spasite nevolja i neprilika“, ali vas retko ko sluša i retko ko vam i veruje, jer ste među ljudima izgubili kredibilitet, pa i kada ste plemeniti i kada ste u pravu, niko ne želi da sa vama više ima „nikakva posla“, jer ste svakoga vi već više puta izneverili.\nSanjati da pakujete stvari kako biste pobegli od nekog unapred najavljenog zemljotresa\nPredajete se olako i bez borbe, i kada shvatite šta ste izgubili, možda ćete i da se pokajete, ali će svakako da već za sve popravke i ponovne pokušaje, bude kasno i sve uzaludno i izgubljeno.\nSanjati da vam se tlo trese pod nogama i da se zemlja pod vama „otvara“ od potresa\nOstaćete bez neke osobe koja vam je uvek bila oslonac i pravi prijatelj, bilo da će ona da ode daleko, ili će da vas ostavi „na cedilu“, a jer ste je svojim postupcima vrlo postideli i razočarali.\nSanjati da je zemljotres stvorio „pukotinu“ u tlu i da ona „ide prema vama“ i propadate\nPribližava se neka velika opasnost koje niste ni najmanje svesni, i ne slušate upozorenja ni savete iskrenih prijatelja, jer ste se „polakomili na lagodan i lep život“, ali će vas uništiti vaša sujeta i/ili egoizam, kada budete sve izgubili, jer ste odabrali da verujete onima koji su vas samo iskoristili.\nSanjati da ste izgubili neke vrlo drage i bliske ljude koji su poginuli u zemljotresu\nMada se niste nadali takvom ishodu, nečije velike greške i „propast“, biće za vas idealna i nova šansa da se dokažete, i mada je vama do neke mere žao ljudi koji su propatili, ipak ćete da sve vi i shvatite po principu, „dok jednom ne smrkne, drugome ne može ni da svane“.\nSanjati da vam je zemljotres srušio kuću i da nemate gde više da se „sklonite“\nOstaćete bez neke velike i važne stvari u životu, i to će da vas sasvim „poremeti“, i dugo vi baš nećete imati snage ni volje, da se opet „pokrenete i da verujete da postoji bolje sutra“.\nSanjati da ste videli svoje mrtvo telo pod ruševinama koje je uzrokovao zemljotres\nSasvim ste introvertna i povučena osoba, i retko kome verujete, te i teško sklapate poznanstva i/ili nova prijateljstva, pa su generalno svi i prestali da se „oko vas trude“, jer su shvatili da je vas pak zaista nemoguće promeniti, i da samo zaludno „troše vreme i reči“, na savete koje nećete i nikada prihvatiti i razmotriti.\nSanjati da ste teško povređeni u zemljotresu ali niko ne čuje vaše pozive u pomoć\nUsamljeni ste i vrlo nesrećni, ali ne želite da priznate ni sebi ni drugima, koliko vas je „emotivno slomio“ rastanak sa voljenom osobom, i pokušavate da se pretvarate da je sve u redu, i ponašate se preterano „raspoloženo i srećno“, dok u sebi vrlo teško patite.\nSanjati da ste vi jedini preživeli u zemljotresu i oko vas su ruševine i mrtva tela poginulih\nNa vreme ste shvatili neke realne prepreke i probleme, u koje bi vas dovela saradnja sa osobama koje su u svakom smislu „sumnjive“, pa i kada svi budu pomislili da ste vi pogrešili, na kraju ćete se ispostaviti da ste vi jedini postupili ispravno.\nSanjati da pokušavate da spasite nekoga koga je zadesio zemljotres i ko je teško povređen\nPlemenita ste osoba i veliki ste dobrotvor i humanista, pa iako ne očekujete ničiju zahvalnost ili pak i kontrausluge, ne volite kada se ljudi koji su „do juče bili u nevolji i sasvim skrušeno molili za pomoć“, počnu da ponašaju bahato i bezobzirno.\nVelika visina - šta znači sanjati visinu?


Deo terorista u Kumanovu se predao, poginulo pet policajaca - 09.05.2015, Sputnik Srbija\nDeo terorista u Kumanovu se predao, poginulo pet policajaca\nPet pripadnika policije poginulo je u današnjoj policijskoj akciji u Kumanovu, a više od 30 je povređeno. Broj poginulih civila još nije poznat, a akcija... 09.05.2015, Sputnik Srbija\npolitika, vesti, evropa, ekonomija, svet, skoplje, kumanovo, severna makedonija\n23:38 09.05.2015 (Osveženo: 10:48 24.08.2021)\n© AP Photo / Radovan VujovicPolicijska akcija u Kumanovu\n© AP Photo / Radovan Vujovic\nPet pripadnika policije poginulo je u današnjoj policijskoj akciji u Kumanovu, a više od 30 je povređeno. Broj poginulih civila još nije poznat, a akcija nažalost i dalje traje, rekla je ministarka unutrašnjih poslova Gordana Jankulovska.\n„Žrtava na strani terorista ima, ali ne znamo njihov tačan broj“, rekla je ona kasno večeras na konferenciji za novinare.\nAlbanci iz Kumanova beže u Srbiju (video)\n9 Maj 2015, 21:18\nTrojica poginulih su identifikovana, dok imena preostale dvojice poginulih policajaca nisu još saopštena jer, kako je objasnila, u toku je kontaktiranje sa njihovim porodicama.\n„Oni su se borili u teroroističkoj akciji koja, nažalost, i dalje traje na terenu dok i poslednji terorista ne bude neutralizovan“, rekla je Jankulovska i podsetila da je policijska akcija počela rano jutros protiv grupe koja je imala za cilj napad na državne institucije.\nKoliko je grupa bila opasna pokazuje i to što su, kako je kazala, čitavih 16 sati pružali otpor.\n9 Maj 2015, 19:48\n„Otpor većeg dela grupe je slomljen posle 18 časova i veliki broj njih se predao“, rekla je Jankulovska, ali je istakla da je deo terorista nastavio da pruža otpor.\nPrema njenim rečima, situacija na terenu je veoma rizična, na šta ukazuje i to da su u poslednjih sat vremena povređena još šetorica pripadnika policije.\nMediji u Makedoniji u međuvremenu različito izveštavaju o situaciji na terenu.\nAntivladini protesti u Skoplju nastavljeni\n9 Maj 2015, 21:38\nSkopska Alsat TV prenosi da je uništena i poslednja grupa od devet terorista, od kojih su se četvorica predala policiji, četvorica poginula, a jedan izvršio samoubistvo.\nAgencija MIA javila je da je u 21.30 časova u Kumanovu mirno, da su ulice puste, a građani u svojim domovima. Jedna kolovozna traka bulevara Treća makedonska udarna brigada i dalje je zatvorena za saobraćaj, a u ostalim delovima grada saobraćaj se obavlja normalno.\nPojedini stanovnici Kumanova sa skepsom komentarišu današnje incidente.\nMustafa: Bezbednosna situacija u Preševu stabilna\n9 Maj 2015, 20:17\nSlobodna Evropa navodi svedočenje grupe građana koji nisu želeli da se predstave, ali tvrde da je reč o montaži — „milion posto“.\nZa to optužuju premijera Nikolu Gruevskog koji se nije oglašavao povodom događanja u rejonu Kumanova.\nUvereni su, kažu da je reč o montaži, kao što je bila montirana i nedavna priča o grupi od 40 Albanaca koji su okupirali karaulu u selu Gošince nadomak Kumanova.\n„Nema šansi da tamo (u Divljem naselju) ima 50 duša, nema šansi“, tvrde oni i dodaju da „sve liči na predstavu“.\n„Evo ja sam Albanac, evo oni su Makedonci i pijemo kafu ovde od sabajle“, kaže jedan žitelj iz ulice koja je poznata kao Mini market.\nMakedonska policija napustila granicu Srbije i Makedonije\n9 Maj 2015, 17:58\nS druge strane, prištinski i albanski mediji javljaju večeras da je lider Demokratske unije za integraciju, manje članice vladajuće koalicije u Makedoniji, pobegao iz zemlje, posle sukoba u Kumanovu.\nPrištinski Ekspres, međutim, negira te navode i tvrdi, pozivajući se na izvore iz Ahmetijeve DUI, da je lider te stranke u Makedoniji i da će čekati razgovore sa međunarodnim predstavnicima.\nAhmeti, koji je rođen u jednom selu nadomak Kičeva, oglasio se danas apelom stanovništvu da zadrže hladnokrvnost i da ne nasedaju na provokacije.\nAhmeti je poručio i da su strateški ciljevi njegove stranke jasni — evroatlantske integracije i saradnja sa SAD, te da bilo kakva destabilizacija nije u interesu ni Albanaca u Makedoniji, ni na Kosovu, a ni u, kako je rekao, „preševskoj dolini“.


Damask - Blic Online\nZamenik pomoćnika američkog predsednika Donalda Trampa Kaš Patel nedavno je otputovao u Damask kako bi učestvovao na "tajnim sastancima" sa predstavnicima sirijske vlade o oslobađanju najmanje dvojice državljanina SAD, piše “Volstrit žurnal”.\nSirijski putnički avion iz Damaska sleteo je danas u Alepo, što je prvi komercijalni let između dva najveća sirijska grada od 2012. godine.\nRuski predsednik Vladimir Putin sastao se danas u Komandnom centru ruske vojske u Damasku sa sirijskim predsednikom Bašarom al Asadom.\nKontradiktorni signali Vašingtona u vezi sa Sirijom mogli bi da znače da SAD žele da održe uslove za nastavak vršenja pritiska na vlasti u Damasku, izjavio je zamenik ruskog ministra spoljnih poslova Sergej Rjabkov.\nŠef sirijske diplomatije Valid al-Mualem zatražio je danas da svi američki i turski vojnici hitno budu povučeni iz njegove zemlje, jer u suprotnom sirijske snage imaju pravo da preduzmu kontra mere.\nSrpski patrijarh Irinej sastao se danas sa predsednikom Sirije Bašsarom el Asadom u Damasku i zahvalio mu na principijelnom i čvrstom stavu po pitanju podrške Srbiji i Kosovu.\nErdogan: Nisu prekidane veze sa Damaskom\nTurska je održavala kontakt na nižem nivou sa sirijskim vlastima, rekao je danas turski predsednik Redžep Tajip Erdogan.\nSirijski borci koje podržava Turska, saopštili su da su u pripravnosti i spremni za ofanzivu na grad Manbidž, na severu Sirije, nad kojim su kontrolu preuzele snage vlade u Damasku.\nUjedinjeni Arapski Emirati otvorili su juče ponovo svoju ambasadu u Damasku, prestonici Sirije, javila je državna novinska agencija citirajući Ministarstvo spoljnih poslova.\nSirijsko Ministarstvo spoljnih poslova uputilo je pismo UN u kome navodi da je izraelski raketni napad na Damask i njegova predgrađa dokaz beskrajne podrške Vašingtona Tel Avivu.


Haris Berković - Blic Online\nRADA MANOJLOVIĆ ZARAŽENA KORONA VIRUSOM U izolaciji sa njom sestra i dečko Haris: "Primala sam jake injekcije"\nRada Manojlović, pevačica, njena sestra Maja i dečko Haris Berković, zaraženi su koronavirusom.\nU TEŠKOJ FINANSIJSKOJ SITUACIJI Rada Manojlović morala da pozajmi 10.000 evra od Harisa: "Nekada smo na ivici bankrota..."\nPevačica Rada Manojlović priznala je se nalazi u teškoj finansijskoj situaciji zbog korone, a kako uveliko sprema novi album, otkrila je da joj je dečko Haris Berković dosta pomogao.\nRada Manojlović osvrnula se na šuškanja da je ostala bez para, ali i na priče da se udaje za dugogodišnjeg dečka Harisa Berkovića.\nRada Manojlović konačno priznala da li je I DALJE U VEZI SA HARISOM "Nismo imali ničiju podršku!"\nDugo se spekulisalo da li je Rada Manojlović i dalje u vezi sa Harisom Berkovićem, budući da su oboje izbegavali da pričaju o tome u javnosti, te su šuškanja o raskidu bila sve glasnija.\n"TREBA MU MLAĐA, ONA JE MATORKA..." Rada progovorila o sukobu sa Stojom! Saznala je šta je pričala o njoj i Harisu, pa se srele na veselju\nRada Manojlović i Stoja Novaković su svojevremeno vodile medijski rat, te se mlađa pevačica u poslednjem intervjuu osvrnula na to što je njena koleginica rekla Harisu Berkoviću da mu treba mlađa devojka, te da je ona "matorka".\nVRISAK NJEGOVE MAJKE odjekivao ulicom, pevač ne može da zaboravi tešku saobraćajku: "Leteo sam nekoliko metara"\nPevač Haris Berković, dečko pevačice Rade Manojlović, u detinjstvu je doživeo saobraćajnu nezgodu, koju ne može da izbriše iz sećanja.\nRADA MANOJLOVIĆ U STRAHU NAPUSTILA BEOGRAD Razdvojila se od Harisa, ovo je razlog\nPevačica Rada Manojlović uplašena je zbog trenutne situacije sa korona virusom, pa je otputovala u rodni Četerež kako bi bila na sigurnom i mogla da kontroliše oca koji je u rizičnim godinama da se ne bi zarazio.\nPevačica Rada Manojlović nije prekinula kontakt sa svojim bivšim dečkom Milanom, već je otkrila se ona, Haris i Stanković druže privatno.\n"OČEKIVALI STE DA SE VRATIM U ŠTALU?" Rada u selo Četereže dovela i dečka Harisa: "Najviše vremena smo proveli u TATINOJ KANCELARIJI"\nPevačica Rada Manojlović tokom izolacije boravila je u rodnom selu Četereže, gde joj je pored porodice društvo pravio i dečko Haris Berković.\nPevačica Rada Manojlović je već skoro pet godina u vezi sa svojim kolegom Harisom Berkovićem, a popularna pevačica je u intervjuu za domaće medije priznala da joj je život sa devet godina mlađim partnerom ponekad naporan pa u šali ističe da joj često dođe da okonča sopstveni život.\n"ŠTA IMA DA GA VOLIM" Radin otac progovorio o pevačicinom odnosu sa Harisom Berkovićem, pa se dotakao i trudnoće\nRada Manojlović i Haris Berković dugi niz godina su u vezi, a često se spekuliše o njihovom zajedničkom životu, budućnosti i svadbi.\nPevači Rada Manojlović i Haris Berković u višegodišnjoj su romansi, a Rada je sada progovorila i o onim koleginicama koje su pokušale da joj preotmu dečka.\nPoslednjih meseci često se šuška da su se Rada Manojlović i Haris Berković rastali, a sada je na tu temu progovorio pevačicin otac.\nVerenik pevačice Rade Manojlović, Haris Berković, doživeo je saobraćajnu nesreću pre dve godine.\nPevački par i budući supružnici uveliko se dogovaraju sa majstorima da sivi radovi budu gotovi do kraja godine, a onda će lagano da opremaju svoje ljubavno gnezdo.\nU javnosti se pojavila informacija da je pevačica Rada Manojlović u drugom stanju, kao i da su se zbog toga ona i njen izabranik Haris Berković tajno venčali.\nPevačica Radmila Manojlović o svojoj ljubavi ne želi mnogo da govori u javnosti. Međutim sada je napravila presedan i to samo jednom fotografijom.


BORS neće u proteste s veteranima – Zvornik Danas\nNaslovna/VIJESTI/Društvo/BORS neće u proteste s veteranima\n0 312 3 minuta čitanja\nNezadovoljni demobilisani borci izlaze na protest, a okupljanje je zakazano za danas u podne u parku „Mladen Stojanović“ u Banjaluci. Ipak, i ovaj protest dokaz je ogromnih problema i podjela među borcima, jer se na okupljanju neće pojaviti članovi Boračke organizacije Republike Srpske (BORS).\nPredstavnici iz svih 25 odbora Udruženja veterana Odbrambeno-otadžbinskog rata Republike Srpske (VOO rata RS), koje je i organizator protesta, prisustvovaće okupljanju, kako bi, kako kažu, poručili nadležnim republičkim institucijama da je bilo dosta čekanja da se ispune obećanja koja su nadležni dali na tematskoj sjednici Narodne skupštine RS o pravima i položaju boraca, a koja je održana 9. marta ove godine.\nRisto Jevtić, predsjednik Udruženja VOO rata RS, za „Nezavisne novine“ kaže da su svi mogući rokovi probijeni i da, osim pomoći od 100 KM za socijalno ugrožene borce, nije ispoštovan nijedan zaključak koji je usvojio republički parlament.\n„Nakon okupljanja u parku, oko 13 časova uputićemo se prema Palati Republike, gdje ćemo tražiti razgovor s predsjednicom Republike Srpske. Ako nas ona ne bude htjela primiti, onda se vraćamo i idemo pred Narodnu skupštinu“, poručuje Jevtić.\nPodsjeća da borci, između ostalog, traže da se objavi javni registar boraca i njihovih naknada, povećanje iznosa mjesečnog dodatka za učešće u ratu, tj. u zoni borbenih dejstava, kao i besplatno liječenje boraca prve i druge kategorije. Jedan od zahtjeva je i odlazak u penziju sa 58 godina starosti. Dodaje da u ovom trenutku u Srpskoj postoji više od 14.000 socijalno ugroženih boraca.\n„Mi se nećemo vratiti bez rezultata, bilo to sutra, prekosutra, za pet ili deset dana“, naglašava Jeftić.\nRame uz rame s borcima ovoga puta neće stati njihove kolege iz BORS. Tako je odlučilo Predsjedništvo BORS, kaže za „Nezavisne novine“ Radan Ostojić, predsjednik ove organizacije.\n„Razloga za to je više. Imajući u vidu ko organizuje proteste, uglavnom je rečeno da nećemo i da ukoliko BORS kao metod borbe ne bude imao drugog izlaza i budemo morali organizovati proteste, organizovaćemo ih sami“, ističe Ostojić i navodi da bi u narednih 15 dana trebalo da bude održana Skupština BORS, na kojoj će jedina tema biti stanja u kome se trenutno nalazi boračka populacija.\nOvakvim stavom i odlukom Predsjedništva BORS nisu iznenađeni u Udruženju veterana. Poručuju da je sada jasno da ne postoji boračko jedinstvo, što je, kako ističu, potpuno pogubno. Da nema jedinstva, potvrđuje i Radan Ostojić, i priznaje da još veći problemi postoje i unutar same Boračke organizacije.\n„BORS je u takvom stanju da ne može sam da riješi ni neke svoje probleme, i to je dovoljan pokazatelj da nismo u stanju da organizujemo ni protest. Ja sam zatekao Boračku organizaciju kao rasutu kamaru pijeska i ja je ubacujem rukama, a povelika grupa ljudi je razgrće lopatama“, pojašnjava Ostojić.\nIz Ministarstva rada i boračko-invalidske zaštite RS poručuju da ne vide razlog održavanja protesta, jer su dosad, kako kažu, ispunjena četiri zaključka koji su usvojeni na posebnoj sjednici NS RS, a da su dva u postupku realizacije, a to su uplata doprinosa za ostvarivanje prava na penziju za borce starije od 65 godina i obezbjeđivanja sredstava za završetak stambenog zbrinjavanja RVI i porodica poginulih boraca. Priznaju da to ide otežano, jer je samo 13 lokalnih zajednica u Srpskoj dostavilo neophodne liste s podacima onih koji ispunjavaju uslove.\nIz resornog ministarstva podsjećaju da je dosad uplaćena jednokratna pomoć od 100 KM putem Kompenzacinog fonda RS, a da je isti fond odobrio 500.000 KM za jednokratnu pomoć za borce starije od 65 godina. Između ostalog, napominju i da je izmjenama Akcionog plana zapošljavanja u Republici Srpskoj za 2022. godinu Vlada obezbijedila 28.140.000 KM za zapošljavanje 5.789 lica kroz realizaciju šest programa, kao i da je odobreno 5,34 miliona KM za realizaciju programa podrške zapošljavanja i samozapošljavanja djece poginulih boraca, demobilisanih boraca i ratnih vojnih invalida za ovu godinu.


Beograđani bi mogli da dobiju još jedan namet, taksu za uličnu rasvetu. Način naplate javnog osvetljenja trenutno se razmatra. Nezvanično, građani bi novu taksu mogli da plaćaju preko "Infostana". Promena je, inače, planirana programom poslovanja JKP "Javno osvetljenje" za 2020. godinu.\nKako se navodi u dokumentu, koji su odbornici Skupštine grada usvojili na poslednjoj sednici u 2019. godini, 27. decembra, uvođenje ove naknade je u skladu sa Zakonom o komunalnim delatnostima ("Sl. glasnik RS", br. 88/2011, 104/2016 i 95/2018) i inicirano je izmenama postojećeg modela finansiranja iz budžeta.\nOvo je samo jedna u nizu taksi koje bi pale na teret građana. Nedavno je i JKP "Beogradski vodovod i kanalizacija" uveo novu naknadu za pogonsku spremnost vodovodnog sistema koja iznosi 130 dinara.\nIzvor: Vebsajt Novosti, M. Stanojković, 04.01.2020.


Kratak mesečni horoskop za avgust 2021 | Astrologija\nKRATAK MESEČNI HOROSKOP ZA AVGUST 2021: Očekuju nas negativni događaji, a samo 3 znaka će imati šansu za sreću i uspeh 0 Podeli PODELI TWEET POŠALJI E-MAIL\n18.07.2021. / 10:54\nKratka astro prognoza za avgust - mesečni horoskop predviđa napetost, ali 3 znaka će imati sjajnu priliku za ljubavi i sreću!\nAstrolozi su predviđali da će 2021. godina za mnoge biti vreme sticanja, materijalnih dobara i savladavanje prepreka, avgust baš i nije povoljan mesec za povećanje finansija i uspeh u karijeri. Mesečni horoskop za avgust predviđa da je najbolje sve važne olduke ostaviti za drugi kraj meseca, ali upozorava i da će vazdušni znaci Zodijaka, Vaga, Vodolije i Blizanci, imati najmanje sreće. Posebno treba da budu oprezni u prvim danima avgusta, ali s ei kasnije ne preporučuju ishitreni i rizični potezi.\nZemljeni znaci Zodijaka, Bik, Devica, Jarac, treba posebno a budu pažljivi na polju zdravlja i novca. Važno je da promenite način ishrane i budete aktivniji, ali i da više pažnje obratite na stanje u svom novčaniku. Vodeni znakovi, Rak, Ribe i Škorpija, imaće najviše sreće u ljubavi ovog meseca jer je sasvim moguće da upoznajuosobu sa kojom će ući u romansu. Takođe, očekuju ih uzbudljiva putovanja, divne aktivnosti i novi hobiji. Rak, Ribe i Škorpije definitivno su tri najsrećnija horoskopska znaka u avgustu.\nU trećoj decdekadi avgusta, naime od 20. avgusta, Uran započinje svoje retrogradno kretanje. Uran je planeta neočekivanih odluka, iznenadnih ideja i planova, pa će vam se zaboravljene ideje vratiti i možete ih iskoristiti. Horoskop za avgust 2021. upozorava da postoji velika verovatnoća radikalne promenemišljenja o određenim stvarima.\nU ovim danima astrolozu preporučuju da se prilagodite promenama i ne bojati se eksperimentisanja. Uvođenjem novih stavri u svakodnevnicu može vam se promeniti čitava energija u životu. Vatrenim znakovima Zodijaka, Ovan, Lav i Strelac, imaće sjajnu priliku za odmor krajem meseca, ali im se savetuje i da ne zanemaruju zdravstvene tegobe i da obave godišnji sistematski pregled.\nAvgust će biti napet mesec koji donosi brojne negativne događaje. Morate biti spremni na činjenicu da se planovi za obrazovanje, unapređenje, odmor ili putovanje mogu drastično promeniti u bilo kom trenutku i moraćete vrlo brzo da se prilagodite višoj sili. Poruka avgusta je da svakog trenutka, ma šta god da se dogodi, morate biti spremni za akciju, i što je najvažnije, za nova rešenja uprkos promeni planova.


Desetomesečna borba sa izazovima - Glas Podrinja\nDIREKTORKA DOMA ZDRAVLjA “DR DRAGA LjOČIĆ” DR JASMINA STANKOVIĆ O RADU USTANOVE TOKOM PROTEKLE GODINE\n“Naš Dom zdravlja je imao velike reorganizacione promene nakon proglašenja pandemije u martu 2020. U okviru SZZOS - Treće zdravstvena ambulanta pretvorena je u KOVID -19 ambulantu za zbrinjavanje i lečenje pacijenata koji su KOVID 19 pozitivni. Tokom drugog talasa u julu i avgustu pregledalo se više od 200 pacijenata, a u trećem talasu tokom novembra i decembra 400-500 pacijenata dnevno”, navodi dr Jasmina Stanković\nProtekla godina bila je verovatno najteža za savremeni zdravstveni sistem. Reorganizacija posla i prilagođavanje nepoznatom protivniku obeležili su rad bolnica i domova zdravlja.\nDom zdravlja “Dr Draga Ljočić” opredelio je Treću zdravstvenu ambulantu za dijagnostifikovanje kovid pacijenata. Od početka epidemije kroz ovu ambulantu prošlo je na hiljade građana Šapca. Zaposleni za to vreme ulažu nadljudske napore da odgovore svim izazovima koji su se pred njima našli.\n-U celom svetu, našoj zemlji i našem gradu, 2020. godina ostaće zapamćena po borbi sa korona virusom. Dakle, bio je, i i dalje ostaje, veliki izazov za zdravstveni sistem. Zdravstveni radnici su izloženi desetomesečnoj borbi sa KOVID -19 infekcijom izazvanom SARS-KoV –2 virusom. Naš Dom zdravlja je imao velike reorganizacione promene nakon proglašenja pandemije u martu 2020. U okviru SZZOS - Treće zdravstvena ambulanta pretvorena je u KOVID -19 ambulantu za zbrinjavanje i lečenje pacijenata koji su KOVID 19 pozitivni. Opredeljena su tri ulaza u ambulantu: glavni, postojeći, ulaz za pacijente, službeni za osoblje i treći novi ulaz ulaz prema Službi hitne medicinske pomoći sa napravljenom kabinom za PCR uzorkovanje dece i trudnica, navodi direktorka šabačkom Doma zdravlja dr Jasmina Stanković.\nPonosna na zaposlene\nTokom pandemije medicinski radnici iz našeg Doma zdravlja su pokazali, visoku spremnost, stručnost, zalaganje da pomognu svim našim sugrađanima. Takođe bih istakla i doprinos nemedicinskog kadra, vozača, spremačica, informatičara, administrativnog osoblja. Posebno sam ponosna na lekare i medicinske sestre koji su svoj doprinos dali kada su poslati na ispomoć u OB Šabac koja je postala KOVID bolnica, ističe dr Jasmina Stanković.\nPrema stručno metodološkom uputstvu iz Instituta “ Dr Milan Jovanović Batut” u samoj ambulanti obeležene su crvena, žuta i zelena zona. Crvena zona obuhvata deo u kome se pregledaju pacijenti suspektni na Kovid -19 infekciju i oni kojima je potvrđena infekcija. To su glavni ulaz, ulaz prema SHMP, čekaonica, ordinacije, prostorija u kojoj se radi uzorkovanje za PCR i Ag testiranje, laboratorijska analiza krvi i prostorija u kojoj se nalazi mobilni digitalni rentgen aparat koji je u avgustu Opšta bolnica Šabac ustupila Domu zdravlja na korišćenje dok traje pandemija kao i kadar s obzirom da Dom zdravlja nema registrovanu radiološku dijagnostiku. Žuta zona se nalazi između crvene i zelene i služi za skidanje lične zaštitne opreme zaposlenih koji potom prelaze u čistu, zelenu zona. Zaposleni su na samom početku pandemije prošli obuku za oblačenje i svlačenje lične zaštitne opreme uz edukaciju lica za bezbednost i zdravlje na radu, a prema Stručno metodološkom uputstvu.\n-KOVID -19 ambulanta radi svaki dan a radno vreme je usklađivano prema instrukcijama iz Ministarstva zdravlja. Već duži vremenski period radi od 7.00 do 20.00 časova. Od 20.00 do 7.00 pacijente sumnjive na Kovid- 19 infekciju zbrinjava Služba hitne medicinske pomoći, pored ukazivanja hitne medicinske pomoći i non- Kovid pacijentima u akutnom stanju izazvanom bolešću ili traumom, kaže dr Stanković.\nZdravi i odgovorni u Novoj godini\nSvim našim sugrađanima želim da u Novoj 2021. godini budu zdravi, odgovorni prema sebi i svojim najbližim kako bi se zajedničkim snagama izborili sa Kovid- 19 infekcijom. Želim da iz svega ovoga izađemo jači, snažniji, solidarniji, humaniji, da poštujemo i volimo jedni druge, rekla je dr Stanković.\nOd početka pandemije u Kovid -19 ambulanti se svakodnevno pregledao sve veći broj pacijenata. Najteže je bilo tokom poslednjeg trećeg talasa, a ispred Kovid ambulante postavljeni su i šatori sa grejalicama, kako bi se građanima olakšalo čekanje. Istovremeno, radile su i druge službe koje su zbrinjavale non- Kovid pacijente\n-Tokom drugog talasa u julu i avgustu pregledalo se više od 200 pacijenata, a u trećem talasu tokom novembra i decembra 400-500 pacijenata dnevno. Služba za zdravstvenu zaštitu dece je pregledala i lečila najmlađe pacijente kako suspektne na Kovid -19 tako i akutne i hronične pacijente i obavljala redovne sistematske preglede i redovnu vakcinaciju. Služba kućne nege i lečenja i mobilni palijativni tim su obavljali preglede i davali terapiju nepokretnim pacijentima, uzimali krv za laboratorijsku dijagnostiku. Ukoliko su ti pacijenti imali povišenu telesnu temperaturu i neke od simptoma respiratorne infekcije sumnjive na Kovid- 19 sa ekipom lekara i medicinske sestre odlazio je i uzorkovač koji je uzimao bris za PCR testiranje ili Ag testiranje. Zaposleni iz Službe polivalentne patronaže sa centrom za prevenciju su odlazili u kućnu posetu trudnicama, majkama porodiljama i novorođenčadima. U Službi za zdravstvenu zaštitu žena su se pregledale trudnice kako non- Kovid tako i sumnjive na Kovid- 19 infekciju. Zdravstvena zaštita je bila dostupna tokom pandemije svim našim sugrađanima u četiri gradske ambulante i oko dvadesetak seoskih ambulanti u selima Mačve, Pocerine i Posavotamnave, obajšnjava dr Stanković.\nPoslednjeg dana 2020. godine tri lekara i tri medicinska tehničara zajedno su sa zaposlenima u Gerontološkom centru uz nadzor zaposlenih iz Zavoda za javno zdravlje vakcinisali 156 starih osoba, korisnika ove ustanove, vakcinom protiv Kovid-19 infekcije.


Sarri blizu Juventusa | Ju1897.net\nSarri blizu Juventusa\nObjavio: Gaetano Scirea u 22:33h / Kategorija: Novosti\nPrema navodima Gianluce Di Marzia, u toku dana je održan sastanak između Maurizia Sarrija i Chelseaja.\nDanas je Maurizio Sarri obavio razgovor sa Marinom Granovskaiom, a pre toga se susreo sa svojim agentom Falijem Ramadanijem. Zahtev trenera je jasan, želi se vratiti u Italiju, zbog tehničkih, ličnih i familijarnih razloga. Juventus čeka, kao i Sarri, ali nijedna strana ne očekuje prepreke, jer su klubovi u odličnim odnosima. Čelnici Stare dame i 60-godišnji stručnjak su i tokom dana bili u kontaktu. Juventus i Sarri će ozvaničiti saradnju po završetku procesa sa Chelseajem, ukoliko eventualno Roman Abramovich ne odluči drugačije.


DOSTA JE BILO OSUDIO PRETNJE SMRĆU PORTALU MAGLOČISTAČ\nGradski odbor Dosta je bilo u Subotici danas je najoštrije osudio pretnje smrću koje su novinarima i saradnicima portala Magločistač upućene putem interneta, a u kojima se, između ostalog, navodi da će biti “zaklani kao zečevi” i da će “čizmama gaziti” po njihovim “krajnicima”.\nDJB je u saopštenju za javnost podsetio da su novinari i mediji koji nisu bliski vlasti izloženi stalnim pretnjama od kako je Srpska napredna stranka na vlasti.\n“Umesto da podstiču slobodu izražavanja i obezbede normalan rad ozbiljnim medijima, SNS i u Subotici sredstvima iz gradskog budžeta finansira medije koji su postali PR agencije vladajuće koalicije”, navela je ova stranka.\nDJB smatra da je Magločistač jedan od retkih portala gde može da se pročita drugačije mišljenje i da to ne sme da bude razlog za bilo kakve pretnje.\nOva stranka je Izrazila nadu da će istražni organi ovog puta reagovati brzo i da će javnost biti obaveštena o tome ko stoji iza ovog slučaja i zašto je i kome u interesu da brani skandalozno ponašanje još uvek aktuelnog gradonačelnika Subotice.\nDJB je podsetio da je povod za pretnje autorski tekst koji se bavi upravo pretnjama smrću koje je gradonačelnik Subotice Bogdan Laban uputio svom stranačkom kolegi iz SNS-a Vladimiru Polovini.\nNovinarska i medijska udruženja juče su najoštrije osudila pretnje smrću koje su upućene subotičkom portalu Magločistač i zahtevaju od nadležnih državnih organa da reaguju u skladu sa zakonom i u skladu sa Sporazumom o saradnji i merama za podizanje bezbednosti novinara, te po hitnom postupku pronađu i primereno sankcionišu one koji stoje iza ovih pretnji.


Budućnost bez žrtava na putevima polako postaje stvarnost - GRAZIA Srbija\nDruštvo Nissan Motor Co., Ltd. danas je objavilo da će nova Serena, čija prodaja u Japanu počinje krajem avgusta, biti opremljena Nissanovom tehnologijom za autonomnu vožnju ProPILOT koja će osigurati bezbrižnu i udobnu u vožnji autoputem.\nPomoću napredne tehnologije za obradu slike, sistem ProPILOT prati situaciju na putu i u saobraćaju kao i precizno i prirodno upravljanje vozilom. Tehnologija ProPILOT je jednostavna za upotrebu zahvaljujući prekidaču na upravljaču koji vozaču omogućava jednostavno uključivanje i isključivanje sistema. Jednostavan i prilagodljiv interfejs sistema ProPILOT sastoji se od ekrana koji prikazuje trenutni status sistema.\nSistem ubrzava, koči i upravlja automobilom na temelju informacija dobijenih od monohromatske kamere opremljene naprednim softverom za obradu slika. Trodimenzionalna kamera sistema ProPILOT brzo i jednostavno prepoznaje vozila ispred i oznake na putu.\nKad je uključen, sistem ProPILOT automatski nadzire udaljenost do vozila ispred pomoću ograničenja brzine koje je odredio vozač (između 30 i 100 km/h). Sistem će održavati automobil u sredini saobraćajne trake praćenjem oznaka na putu i kontrolisanim upravljanjem automobilom, čak i u krivinama.\nNissan sprovodi opsežna istraživanja uslova vožnje u različitim regijama kako bi ProPILOT bio potpuno prilagođen uslovima na tržištima na kojima će se prodavati. Sistem ProPILOT ugrađen u model Serena za japansko tržište razvijen je za jednostavnu upotrebu na japanskim autoputevima.\nNissan proaktivno radi na razvoju pametnih vozila i elektrifikacije vozila kako bi njegove vizije budućnosti vožnje bez emisija i bez nesreća sa smrtnim posledicama postale stvarnost. Pod sloganom Nissanove pametne tehnologije mobilnosti ProPILOT promoviše sigurnost i vozačima pruža pouzdanost u skladu sa Nissanovim načelom pametne vožnje.


Proizvedeno 80 miliona Nikkor objektiva\nProizvedeno 80 miliona Nikkor objektiva – Personal magazin\nNikon je danas objavio da je ukupna proizvodnja NIKKOR objektiva za Nikonfotoaparate sa zamenljivim objektivima sredinom juna 2013. godine dostigla 80 miliona! 1959. godine kompanija Nikon (tada Nippon Kogaku K.K.) je…\nNikon je danas objavio da je ukupna proizvodnja NIKKOR objektiva za Nikonfotoaparate sa zamenljivim objektivima sredinom juna 2013. godine dostigla 80 miliona!\n1959. godine kompanija Nikon (tada Nippon Kogaku K.K.) je objavila model Nikon F i prvi NIKKOR objektiv za Nikon SLR fotoaparate, NIKKOR-S Auto 5cm f/2. Tradicija NIKKOR objektiva je nastavljena dugi niz godina od objavljivanja tog prvog objektiva. Štaviše, Nikon i dalje proširuje paletu zamenljivih objektiva za Nikon 1 fotoaparate, pri čemu je prvi među njima objavljen u oktobru 2011. godine, a ukupna proizvodnja objektiva je dostigla osamdeset miliona.\nPočetkom novembra 2012. godine, ukupna proizvodnja NIKKOR objektiva za Nikon SLR fotoaparate je dostigla sedamdeset pet miliona. Kompanija Nikon od tada aktivno objavljuje nove NIKKOR objektive.\nU januaru 2013. godine kompanija Nikon je objavila AF-S NIKKOR 800mm f/5.6E FL ED VR, superiorni telefoto objektiv od 800 mm, koji je kompatibilan sa Nikon FX formatom i poseduje najveću žižnu daljinu u istoriji NIKKOR objektiva sa sistemom autofokusa (AF), te kompaktan i lagan ultraširokougaoni zum objektiv AF-S NIKKOR 18-35mm f/3.5-4.5G ED, težak otprilike 385 grama sa zumom od približno 1,9×, takođe kompatibilan sa Nikon FX formatom. Potom je u martu ove godine najavljen i objektiv AF-S NIKKOR 80-400mm f/4.5-5.6G ED VR sa telefoto zumom od 5×, koji je kompatibilan sa FX formatom i ubraja se u objektive sa najvećim AF brzinama u svojoj klasi.\nU januaru 2013. godine kompanija Nikon je objavila dva nova objektiva za Nikon 1, napredne fotoaparate sa zamenljivim objektivima: objektiv 1 NIKKOR VR 10-100mm f/4-5.6 sa zumom od 10×, jedini objektiv koji pokriva žižne daljine od širokougaonog snimanja do super telefoto opsega, kao i 1 NIKKOR VR 6.7-13mm f/3.5-5.6 sa ultraširokougaonim zumom i najširim vidnim uglom u paleti 1 NIKKOR modela od 100°. Osim toga, u maju ove godine je objavljen najbrži objektiv u paleti 1 NIKKOR proizvoda, 1 NIKKOR 32mm f/1.2, objektiv srednjeg telefoto dometa i fiksne žižne daljine sa maksimalnim otvorom blende od f/1.2. Trenutna ponuda zamenljivih objektiva za Nikon 1 fotoaparate se sastoji od devet objektiva i Nikon će je i dalje proširivati i obogaćivati.\nProizvedeno 80 miliona Nikkor objektiva was last modified: July 15th, 2013 by Redakcija\nPobednici ovododišnjeg Microsoft Imagine Cup takmičenja\nPanoramski Philips UltraWide 21:9 monitor za profesionalce


Sledeće sedmice konstitutivna sednica Skupštine Kosova. — 123ru.net\nSledeće sedmice konstitutivna sednica Skupštine Kosova\nVršiteljka dužnosti predsednice Kosova Vjosa Osmani zakazala je za 22. mart konstituitvnu sednicu Skupštine a nakon parlamentarnih izbora održanih 14. februara.\nCentralna izborna komisija Kosova potvrdila je u subotu rezultate izbora, prema kojima je Pokret Samoopredeljenje Aljbina Kurtija osvojio 58 od 120 poslanika u Skupštini Kosova.\nDemokratska partija Kosova je osvojila 19 poslanika, Demokratski savez Kosova je 15 poslaničkih mesta a Alijansa za budućnost Kosova je dobila 8 poslaničkih mandata.\nU međuvremenu, vršiteljka dužnosti predsednika Kosova Vjosa Osmani i lider Pokreta Samoopredeljenje Aljbin Kurti započeli su u ponedeljak, 15. marta konsultacije oko formiranja nove Vlade Kosova.\nNakon što poslanici izaberu novi, osmi po redu, saziv Skupštine Kosova, predsednik određuje kandidata za premijera čija Vlada mora biti izglasana u roku od 15 dana od dana dobijanja mandata. Za izbor Vlade je potrebna prosta većina ili 61 glas poslanika.


Milanko i Marijana Bilić osvojili medalje na šahovskom turniru kao članovi reprezentacije Srbije – TV Kikinda\nMilanko i Marijana Bilić osvojili medalje na šahovskom turniru kao članovi reprezentacije Srbije\nDeset reprezentacija nadmetalo se na međunarodnom šahovskom turniru održanom u Mađarskoj. Našu selekciju činili su brat i sestra, Milanko i Marijana Bilić, sa još dva takmičara iz Banovaca koji su takođe brat i sestra. Pored ekipnog uspeha, Milanko Bilić ostvario je izvanredan i pojedinačni učinak.\nU disciplini ubrzani šah, Milanko Bilić je, u sportskom žargonu, propustio prvu meč loptu, ali kod druge nije rizikovao. Istu protivnicu iz Mađarske od koje je poražen za prvo mesto u brzopoteznom, uspeo je da nadmudri u ubrzanoj disciplini i osvoji zlatnu medalju.\nI Brzopotezni i ubrzani šah podrazumevaju visoku koncetraciju igrača. Bitno je u izuzetno kratkom vremenskom periodu, prisetiti se desetine napadačkih i odbrambenih kombinacija i primeniti najadekvatniju u datoj situaciji. Za razliku od ove dve discipline, u standardnom šahu, igrači imaju više vremena za razmišljanje.\nTrener u šahovskom klubu Radnički, Dragan Ćirić, inače kandidat majstor, predviđa Milanku i Marijani mnogo uspeha u budućnosti.\nDo kraja ove godine, Milanka očekuje još jedan veliki turnir koji se održava u Novom Sadu, a učestvovaće u njemu omiljenim disciplinama, brzopoteznom i ubrzanom šahu.\nTokom 2017. godine, Šahovski klub Radnički biće organizator prvog međunarodnog turnira u ovom sportu u našem gradu.\n24 decembra, 2016 TV Kikinda Admin\n← Uručena priznanja Grada Kikinde Kraj godine u Pozorištancu „Lane“ obeležiće „Milion osmeha za Deda Mraza“ →


Izvor: RTS, 26.Jan.2020, 18:32\nFudbaleri Intera i Kaljarija odigrali su nerešeno na stadionu "Đuzepe Meaca" u okviru 21. kola Serije A. Verona je savladala Leće sa 3:0, Parma bila bolja od Udinezea sa 2:0, dok su Sampdorija i Sasuolo odigrali meč bez postignutih golova.\nInter je propustio priliku da sustigne Juventus na vrhu tabele italijanskog prvenstva.\n"Nero-azuri" su poveli u 29. minutu, a strelac je bio Lautaro Martinez. Zanimljivo je da je na debiju u dresu Intera, Ešli Jang je upisao asistenciju.\nDugo je Inter vodio, ali i propuštao šansu da tu prednost poveća.\nBivši fudbaler tima iz Milana, Rađa Naingolan, doneo je Kaljariju izjednačenje u 78....\nIzvor: RTS, 27.Jan.2020, 01:15\nFudbaleri Napolija savladali su na svom stadionu ekipu Juventusa sa 2:1 u meču 21. kola italijanske Serije A. . Rezultati ostalih timova išli su u prilog Juventusu pred meč sa Napolijem...Prvi pratilac Inter remizirao je...


Svijet /Zbog šverca 17,5 tona kokaina u SAD uhapšena još tri Crnogorca / Radio Sarajevo\n21. 06. 2019. u 12:08:00 Radiosarajevo.ba\nU akciji američkih federalnih vlasti, koje su početkom sedmice zaplijenile više od milijardu dolara vrijednu pošiljku kokaina na tereretnom brodu upućenom iz Južne Amerike ka Evropi, ukupno je do sada optuženo šest osoba, javljaju američki mediji.\nIsti izvori su naveli da je pošiljka bila za tonu teža nego što se prvobitno smatralo, odnosno da je na brodu bilo 17,5 tona kokaina, a ta procjena bi mogla da se promijeni pošto vlasti i dalje mjere drogu i pretražuju brod.\nPrema pisanju podgoričkog lista „Dan“, o hapšenju Đuraševića odmah su obaviješteni nadležni organi Crne Gore, a Budvanin se sumnjiči da je sarađivao sa kotorskim klanom dok su djelovali kao jedna kriminalna grupa, odnosno prije nego što su se podijelili na „škaljarce“ i „kavčane“.\nTakođer, povezuje se i sa klanom iz mjesta Tuzi čiji članovi su u više akcija hapšeni zbog međunarodnog šverca narkotika.\nKako prenosi cdm.me, pozivajući se na američke medije, također piše da su još trojica državljana Crne Gore i da se radi o pomorcima iz Kotora Bošku Markoviću (37), Aleksandru Kavaji (25) i Nenadu Iliću (39).\nNavodi se da su sva trojica bili članovi posade broda „MSC Gajan“, u vlasništvu jedne švicarske kompanije, a osim njih, uhapšen je i njihov kolega Lauli Pulu, a svima su lisice na ruke stavljene nakon saslušanja prve dvojice uhapšenih.\nTagovi: SAD policija šverc kokaina Europa hapšenja\nBeograd / Ukinuta prvostepena presuda Šariću zbog šverca 5,7 tona kokaina


KOLIKO NVO DOPRINOSE RAZVOJU PETNJICE - Radio Petnjica\nNaslovnica Novosti KOLIKO NVO DOPRINOSE RAZVOJU PETNJICE\nKOLIKO NVO DOPRINOSE RAZVOJU PETNJICE\nJuče je u kabinetu predsjednika opštine, održan radni sastanak predsjednika Samira Agovića i predstavnika NVO sektora iz Petnjice. Ovo je bila dobra prilika da se razgovara sa predstavnicima civilnog sektora sa predsjednikom opštine o unapređenju saradnja kao i o tome kako i na koji način određene organizacije mogu pomoći da se određeni projekti i određena pitanja tretiraju na najbolji mogući način. Na sastanku se došlo do zaključka da nevladin sektor nije dobro organizovan. Naime, veliki broj njih nije izvršio preregistraciju koju su prema zakonu bili u obavezi a i dalje su aktivni i nakon osnivanja opštine. Ono što je ogroman problem, a na koji je ukazao Enver Rastoder iz NVO Centar za seoski razvoj, na teritoriji opštine Petnjica trenutno postoji 30 subjekata NVO sektora i jedna fondacija. Prema njegovim riječima, postoje organizacije koje nemaju efekta, i da je potrebno hitno da se definišu one koje rade i koje imaju efekta.\nBećo Šabotić, predsjednik udruženja penzionera, ukazao je na to da treba da se vidi koliko građani imaju koristi od nevladinih organizacija i koji se saglasio sa konstataciom na postojanje velikog broja NVO organizacija a njihov doprinos je skoro beznačajan. Takođe, istakao je i da njegovo udruženje broji oko 700 članova, penzionera a da pri tome nemaju prostorije.\n“Broj prisutnih predstavnika NVO udruženja, najbolje govori o ozbiljnosti pojedinih NVO udruženja“, istakao je Bećo Šabotić. Na sastanku se dogovorilo da sledeći sastanak bude za sedam dana na kojem će predstavnici NVO sektora imati priliku da predlože svoje kandidate za komisiju koja će se baviti raspodjelom budžetskih sredstava u iznosu 5 000 eura.\n„Znam da su predstavnici NVO sektora očekivali i veća sredstva, ali to su za sada naše mogućnosti za ovu godinu. U koliko se pokaže da u ovoj godini ta sredstva iskoriste na pravi način, sasvi sigurno će to dodatno obavezati lokalnu upravu da u narednim godinama razmišlja o povećanju sredstava za nevladine organizacije. Moram da naglasim, ovdje se radi o sredstvima koja su potrebna za sufinansiranje projekata jer su same nevladine organizacije dužne da ostala sredstva koja su potrebna za realizaciju njihovog projekta, iznađu kroz neke druge izvore finasiranja, a da ova sredstva mogu koristi samo kao podršku onog dijela što se tiče lokalne uprave“, izjavio je nakon sastanka, Samir Agović za portal radija.\nOn je takođe ukazao da postoji nekoliko organizacija koje su dale veliki doprinos u segmentu kulture i promociji turističkih vrijednosti opštine Petnjica.\n„Ima potencijala i ohrabrujem ljude iz NVO sektora da i dalje budu aktivni i da će lokalna uprava kako smo i obećali, nakon prelaska u novu zgradu, obezbijediti prostor makar za nekoliko nevladinih organizacija koje jesu aktivne i koje će imati bolje uslove. Sa porukama koje su se čule na ovom sastanku, ubijeđen sam da saradnju možemo unaprijediti i podići na veći nivo a sve sa ciljem da se što više projekata realizuje na području naše opštine“, kazao je Agović.\nOn je skrenuo pažnju predstavnici NVO sektora da nije samo opština jedini faktor koji može da obezbjeđuje sredstva, već i u državi postoji nekoliko adresa na kojima se može sa projektima konkurisati.\nSastanku su prisustvali predstavnici šest nevladinih organizacija i to onih koje su najaktivnije na teritoriji Bihora, i koje, prema riječima čelnog čovjeka opštine, daju veliki doprinos za razvoj sredine po mnogim segmentima.


Spomenik Crnotravcu neimaru podignut i u Crnoj Travi - juGmedia\nSpomenik Crnotravcu neimaru podignut i u Crnoj Travi\nUlaz varoši Crne Trave, iz pravca Vlasotinca, od juče krasi spomenik „Crnotravcu neimaru“, koji je kopija onog iz Čuburskog parka u Beogradu i on je jedinstveni u Srbiji jer je reč o spomeniku podignutom u čast naroda, u čast Crnotravaca koji su izgadili Srbiju i bivšu Jugoslaviju, a svoje tragove ostavili su i širom Evrope i sveta.\nIzradu spomenika finansiralo je Udruženje Crnotravaca u Beogradu\n„Srećan sam jer se konačno ostvarila ideja stara preko 15 godina. To je ideja mnogih generacija Crnotravaca, ovo je spomenik u čast naših dedova i pradedova. Ovo je simboličan način da im se odužimo za sve ono što su uradili za našu zemlju i za nas lično, za svoje porodice baviće se teškim zanatom, a Crnotravci su bili i ostali više od zanatlija, oni su neimari i umetnici“, kaže za juGmediu Crnotravac prof dr Boško Stevanović, redovni profesor Građevinskog fakulteta u Beogradu i predsednik Udruženja Crnotravaca u srpskoj prestonici.\nSpomenik je postavljen preko puta crkve Sveti Nikola\nInače, spomenik Crnotravcu neimaru delo je poznatog srpskog akademskog vajara Zorana Kuzmanovića iz Smedereva. Crnotravac u jednoj ruci nosi mistriju a u drugoj testeru i rolnu papira, odnosno, projekat.\n„Jer, Crnotravci nisu obični zidari, već kompletni neimari. Oni znaju da naprave kuću od temelja do krova, sa celokupnom stolarijom, a svako do njih zna i da napravi i da nacrta projekat“, objašnjava profesor Stevanović, koji je obnovio svoj rodni dom u Crnoj Travi, pa ovde često boravi.\nTvrdi da je „ Crnotravcu neimaru “, zapravo, jedinstveni spomenik i u Evropi. „Ovde nije reč o spomeniku pojedincu, već o spomeniku u kome su utkana dela svih Crnotravaca“.\nGradski Štab za vanredne situacije: Pomno pratimo situaciju sa požarom\nTači ponovo traži Preševo, Bujanovac i Medveđu\nPredsednik privremenih kosovskih institucija Hašim Tači ponovio je danas da se on zalaže za korekciju, kako je rekao, granice sa Srbijom, što, prema…\nLESKOVAC – Oko 200 učenika iz osnovnih i srednjih škola učestvovalo je na takmičenjima na Školskoj olimpijadi u Vranju od 9 do 15. maja, u organizaciji…


Pokrivenost uvoza izvozom je iznosila 59,2 posto, a vanjskotrgovinski robni deficit pet milijardi i 960 miliona KM.\nIzvoz u zemlje CEFTA je iznosio milijardu i 409 miliona KM, što je za 0,6 posto manje nego u istom periodu lani, dok je uvoz iznosio milijardu i 784 miliona KM, što je više za 3,4 posto. Pokrivenost uvoza izvozom sa zemljama CEFTA-e iznosila je 79 posto.\nIzvoz u zemlje EU je iznosio šest milijardi i 397 miliona KM, što je za 1,6 posto manje nego u istom periodu prošle godine, dok je uvoz iznosio devet milijardi i 75 miliona KM, što je više za 5,4 posto. Pokrivenost uvoza izvozom sa zemljama EU iznosila je 70,5 posto.


Dan nakon Vučića, predsednik S. Makedonije Pendarovski sastao se sa zvaničnicima EU - European Western Balkans\nStevo Pendarovski i Oliver Varhelji; Foto: Predsedništvo Severne Makedonije\nBRISEL – Predsednik Severne Makedonije Stevo Pendarovski danas boravi u Briselu, gde se sastao zvaničnicima EU zaduženim za Zapadni Balkan – komesarom za proširenje Oliverom Varheljijem, visokim predstavnikom Đuzepom Boreljom, predsednikom Evropskom parlamenta Davidom Sasolijem i specijalnim predstavnikom EU Miroslavom Lajčakom.\nNajavljeni su sastanci sa predsednikom Evropskog saveta Šarlom Mišelom i izvestiocem EP za Severnu Makedoniju Ilhanom Kjučukom.\nPoseta Pendarovskog nastavlja takozvanu “nedelju Zapadnog Balkana” u Briselu koju je najavio Lajčak, tokom koje su predviđene posete Vučića, Pendarovskog i predsednika Vlade Kosova Aljbina Kurtija.\nVučić se juče takođe sastao sa Mišelom, Boreljom, Varheljijem i Lajčakom, kao i sa predsednicom Evropske komisije Ursulom fon der Lajen i izvestiocem EP za Srbiju Vladimirom Bilčikom.\nTokom sastanaka, Pendarovski je izjavio da je ključni prioritet Severne Makedonije da Savet EU usvoji pregovarački okvir sa ovom zemljom i da se uskoro održi prva međuvladina konferencija EU-Severna Makedonija.\nNa sastanku sa komesarom Varheljijem diskutovano je o mogućnosti da se postigne napredak u ovim oblastima u narednim mesecima, kao i da se razreši spor Severne Makedonije sa Bugarskom, saopšteno je iz predsedništva.\nPredsednik Severne Makedonije takođe se zahvalio na predstojećoj dostavi 119.000 Fajzerovih vakcina iz EU.


Stefanović: Stigle su neke informacije o ubistvu Ivanovića\nMinistar policije Nebojša Stefanović kazao je da je obavešten da su "neke informacije" o ubistvu Olivera Ivanovića stigle do srpskog Ministarstva pravde.\nOn je dodao da "ništa značajnije nije video".\n"Ono što za nas ostaje veoma važno, mi se i dalje nadamo i veoma smo posvećeni da se ubica, bio on Srbin, Albanac ili stranac pronađe i očekujemo od prištinskih vlasti, pošto raspolažu sa mnogo više informacija, da budu posvećeni do poslednjeg trenutka, da se što pre pronađu ubice Olivera Ivanovića", kazao je Stefanović za RTS.\nDodao je da će Beograd sa svoje strane nastaviti da radi i čini sve što može kako bi se ubice Ivanovića što pre pronašle.\nU subotu su, zbog sumnje da nisu dobro zaštitili mesto zločina, privedena dva pripadnika kosovske policije iz stanice u severnom delu Kosovske Mitrovice, što su prva hapšenja u tom slučaju.\nIvanović je ubijen 16. januara ispred sedišta stranke u severnoj Kosovskoj Mitrovici, a prema nalazima obdukcije pogođen je sa šest metaka iz pištolja "duga devetka".


Vučić i Kristijan Kern\n"Ideja je da premijeri Kine, Madjarske i Srbije otvore radove, verovatno na teritoriji Srbije koja je nešto bliža početku radova nego Mađarska", rekao je Vučić novinarima posle sastanka sa austrijskim kancelarom Kristijanom Kernom.\nKern posle susreta sa Vučićem: Srbija za Evropu nije zadnje dvorište, već njena dnevna soba\nOn je dodao da je Srbija usaglasila sve ugovore o finansiranju radova na pruzi Beograd-Budimpešta na svojoj teritoriji.\nPotpisan je komercijalni ugovor i Memorandum o razumevanju sa kineskom Eksim bankom kojim je predviđena izgradnja pruge za brzine do 200 kilometara na sat, koja će skratiti vreme putovanja izmedju Beograda i Budimpšte na manje od tri sata.\nUgovor za prvu fazu projekta za prugu od Beograda do Stare Pazove, dužine 34,5 kilometara, vredan je 319 miliona dolara.\nKako je ugovoreno, domaće firme mogu da učestvuju do maksimalnih 46 odsto u radovima i nabavci robe.


01.11.2021 u 09:06\nVučić se u Glazgovu sastao sa Janšom\nPredsednik Srbije Aleksandar Vučić sastao se u Glazgovu, gde će učestvovati na Samitu lidera o klimatskim promenama - COP26, sa premijerom Slovenije Janezom Janšom. „Sadržajan jutarnji razgovor sa slovenačkim premijerom Janezom Janšom”, napisao je predsednik Vučić na Instagram profilu „buducnostsrbijeav”, uz fotografiju sa sastanka. Vučić je istakao da Srbija i Slovenija na svim poljima društvenog života unapređuju svoje odnose i saradnju. Predsednik Srbije Aleksandar Vučić od juče boravi u Glazgovu, gde će do sutra učestvovati na Samitu lidera o klimatskim promenama - COP26. Predsednik Vučić će se tokom Samita obratiti na skupu šefova država i vlada, a prisustvovaće i događaju povodom pokretanja inicijative o globalnom smanjenju metana, koji organizuju presednik Sjedinjenih\n31.10.2021 u 09:46\nPitanje lažnog svedočenja rešićemo pravnim putem\nPredsednik Aleksandar Vučić izjavio je da će Srbija učiniti sve da na pravni način dokaže da je svedočenje izvesnog Koste na suđenju Srbima u Hrvatskoj optuženim za ratni zločin, lažno i da će dokazati da u svom životu nikada nije bio u Petrinji i da na AVNOJ-evsku teritoriju Hrvatske nije kročio do 1995, kada je bio u izbornoj kampanji sa srpskim radikalima u tadašnjoj Srpskoj krajini. Vučić je sinoć poručio da njega pozovu kao svedoka na suđenju tim Srbima i na taj način pre svega pomogne Srbima optuženim u Hrvatskoj, ako ih nisu počinili, budu oslobođeni. Vučić je to rekao komentarišući u izjavi za B92 televiziju nedavno pisanje zagrebačkog Večernjeg lista kako je izvesni Kosta kao svedok na suđenju Srbima rekao da je video njega (Vučića) u Petrinji 1991. godine i kako je govorio\n31.10.2021 u 08:11\nPlate će rasti 7-8 odsto, penzije 5,5 procenata, od ponedeljka i isplata jednokratne pomoći od 30 evra\nPredsednik Srbije Aleksandar Vučić najavio je sinoć rast plata u idućoj godini od 7 do 8 odsto u javnom sektoru, povećanje minimalne zarade za 9,4 odsto, a penzija za 5,5 procenata. Vučić je, za TV B92, kazao da su javne finansije dobre i da to omogućava da plate od 1. januara rastu između 7 i 8 odsto u javnom sektoru, prenosi Tanjug. Prema njegovim rečima, prosečni rast plata biće 7,40 odsto, za zdravstvene radnike, i to za sve, kao i za pripadnike vojske i radnika u socijalnoj sferi rast će biti 8 odsto. Ukazao je da je doneta odluka da minimalac poraste za 9,4 odsto, što je u poređenju sa 2012. realno povećanje od 80 odsto. Minimalac će, dodao je, iznositi 35.025 dinara. „Penzije ćemo uvećati, po formuli koju smo napravili, a približavamo se povećanju plata. Penzije će iduće\n30.10.2021 u 19:28\nSnovi stvaraju budućnost\nPredsednik Srbije Aleksandar Vučić provozao se juče novim „Štadlerovim” brzim vozom koji je ta švajcarska kompanija predala Srbiji i istakao da su brze pruge i moderni vozovi nova slika naše zemlje. Vučić je tokom vožnje, zajedno s predstavnicima „Štadlera”, srpskih železnica i medija, u razgovoru s bivšim nemačkim kancelarom Gerhardom Šrederom rekao da je početak saobraćaja na brzoj pruzi velika promena za građane Srbije. Srbiji je juče svečano uručen prvi od ukupno tri brza voza, koja su kupljena od švajcarske kompanije „Štadler Bušnang AG”. Voz može da ide brzinom od 200 kilometara na sat i prvi je dabl-deker, odnosno voz na sprat, koji će saobraćati prugama u Srbiji. Primopredaji brzog voza u železničkoj stanici „Novi Beograd” prisustvovali su i vlasnik „Štadlera” Peter Špuler,\n30.10.2021 u 07:40\nOvo je nova Srbija i novo vreme\nPredsednik Srbije Aleksandar Vučić objavio je video na svom Instagram nalogu ''avucic'' povodom primopredaje novog Štadlerovog brzog voza, u kojem je poručio „ovo je nova Srbija i novo vreme”. View this post on Instagram A post shared by Aleksandar Vučić (@avucic) „Ovo je nova Srbija i novo vreme i nešto na šta ćemo tek početi da se navikavamo, to je da Srbija bude uspešna i samo Srbija će imati ovakve vozove u regionu. Ovo pokazuje koliko smo zemlju svi zajedno uspeli da promenimo u prethodnih nekoliko godina, koliko toga možete da uradite kada verujete u sebe, kada verujete u svoj narod i kada verujete u svoje mogućnosti. Snovi postaju realnost!'', navedeno je u opisu videa.\n29.10.2021 u 12:28\nVučić: Spremni za razgovor o BiH, gde god i kad god\nPredsednik Aleksandar Vučić izjavio je danas da je, kada je interes Srba u pitanju, posebno o odnosima Bošnjaka i Srba, spreman na razgovor bez obzira na to gde će i kada ti razgovori biti. Vučić je to rekao odgovarajući na pitanje novinara da komentariše izjavu lidera SDA Bakira Izetbegovića, koji je prvo rekao da će doći u Beograd i da mu zbog toga neće pasti kruna s glave, a potom se predomislio i izjavio da je spreman da razgovara sa predsednikom Srbije, ali da najverovatnije neće doći u Beograd. Vučić je istakao da za njega forma nije bitna, uz opasku da Bošnjaci i Srbi žive i u Srbiji. „Interes Srbije je da imamo mir, stabilnost i da ovakvim vozovima povežemo i Banjaluku i Sarajevo, a ne da ratujemo”, poručio je Vučić i podsetio da je do sada više puta izražavao zabrinutost\nMogući susret predsednika SDA Bakira Izetbegovića s predsednikom Srbije Aleksandrom Vučićem još nije ni potvrđen, a već je izazvao pažnju javnosti i doprineo da jedan deo bošnjačke javnosti ospe paljbu po Izetbegoviću, koji je potvrdio da će otići na eventualni sastanak s Vučićem. Izetbegović je prokomentarisao da mu neće pasti kruna s glave ako ode u Beograd i dodao da je spreman za svaki dogovor koji može da spreči loš scenario, ali je već u sledećem javnom nastupu ponovio – da treba biti spreman i na rat. Gotovo istovetna, zapaljiva, retorika stiže i sa drugih važnih adresa u Sarajevu, pa imajući u vidu ukupnu situaciju u Bosni i Hercegovini i pokušaje Republike Srpske da vrati deo ustavnih ovlašćenja predviđenih izvornim Dejtonom i nepomirljiv stav predstavnika Bošnjaka kojima\n26.10.2021 u 19:21\nVučić: Ambasador Nemačke u Prištini nije uvek tako reagovao\nPredsednik Aleksandar Vučić izjavio je večeras da lično ne vidi problem u učešću boksera iz Prištine na šampiuonatu u Beogradu, a da zamerke nemačkog ambasadora u Prištini tim povodom pokazuju koliko je malo nekim potrebno da iskažu svoju privrženost jednima, a nenaklonost drugima, i to na malim stvarima, javlja Tanjug. Na konstataciju da je Aljbin Kurti protestovao zbog boksera sa tzv. Kosova, koji su zaustavljeni na administrativnoj liniji, a nemački ambasador u Prištini reto prokomentarisao rečima da je to „zatvoreni, a ne otvoreni Balkan”, i da Srbija treba da bude kažnjena, Vučić je odgovorio: „Lepo je što nemački ambašador nije reagovao kada je zabranjivano igračima od Crvene zvezde do juniora, omladinaca klubova, koji su samo hteli da igraju fudbal”. On je rekao da ne zna šta\n26.10.2021 u 14:38\nVučić najavio veće plate i penzije\nPredsednik Srbije Aleksandar Vučić zahvalio je danas građanima na odličnim ekonomskim rezultatima zemlje u ovoj godini i najavio veće plate i penzije. „Očekujem da stopa rasta ove godine u Srbiji bude veća od 7,5 odsto. To znači veće plate i penzije… Hvala građanima” , napisao je Vučić na Instagram nalogu „budućnostsrbijeav”. On je objavio i video-snimak u kojem ističe da su građani zaslužni za ekonomske rezultate Srbije „jer su vredno i marljivo radili i verovali u svoje rukovodstvo i jer smo napravili brojne reforme i mnogo promena koje mnogi drugi nisu želeli da učine”. Vučić je zahvalio penzionerima i svima koji su marljivo radili i podsetio da će država u novembru i decembru isplatiti novčanu pomoć punoletnim građanima koji su se za nju prijavili, prenosi Tanjug.\n26.10.2021 u 12:58\nVučić i Žiofre o Izveštaju, evrointegracijama, saradnji\nPredsednik Srbije Aleksandar Vučić sastao se danas sa šefom Delegacije Evropske unije u Republici Srbiji Emanueleom Žiofreom, sa kojim je razgovarao o Izveštaju Evropske komisije o napretku Srbije u procesu evrointegracija, dinamici pristupnih pregovora između Srbije i EU i dodatnom unapređenju saradnje, saopštila je Služba za saradnju sa medijima. Tom prilikom Vučić je iskazao zadovoljstvo činjenicom da je Izveštaj Evropske komisije objektivan, te da je kroz analizu relevantnih aspekata prikazao napredak Srbije u svim oblastima, kao i one segmente na kojima je potrebno dodatno raditi. Vučić je posebno naglasio da za Srbiju punopravno članstvo u Evropskoj uniji ostaje jedan od spoljnopolitičkih prioriteta i izrazio uverenje da će i ovaj Izveštaj umnogome predstavljati dodatni\n28.01.2022 u 20:38\nMladunče kita se nasukalo na obali kod Atine, prognoze nisu dobre\n28.01.2022 u 20:33\nTurska ima novi rekord u broju infekcija


FoNet portal :: Pretraga / tagId=30279\nTag: fejsbuk, Pogodaka: 12\nNapad na novinare iz BiH\nGeneralna sekretarka Udruženja BH novinari Borka Rudić i još dvojica novinara iz Bosne i Hercegovine Nikola Vučić i Amir Zukić sa televizije N1 napadnuti su na društvenoj mreži Fejsbuk, saopštilo je danas Nezavisno udruženje novinara Srbije (NUNS).\nU Muzeju selfija pokrenuta je Influens akademija, program kritičkog razmišljanja, samoregulacije i društvene odgovornosti influensera na društvenim mrežama, iza koga stoji regionalna fondacija Propulsion, uz podršku kompanije Fejsbuk.\nUhapšeno deset ljudi\nU nastavku akcije „Armagedon“ policija je uhapsila 10 osoba zbog postojanja osnova sumnje da su, sa naloga na Fejsbuku, stupili u kontakt sa jednom maloletnicom i zahtevali od nje da se fotografiše i snima naga, pa da im potom prosledi fotografije i snimke.\nUNS podržao prijavu pretnji\nUdruženje novinara Srbije (UNS) podržalo je večeras odluku novinara lista "Danas" Gojka Vlaovića i uredništva da prijave Tužilaštvu za visokotehnološki kriminal objave sa društvene mreže Fejsbuk u kojima, između ostalog, piše da tu redakciju "treba zapaliti da izgori do temelja", a da Vlaović "radi za apanažu za tuđe, a ne srpske interese".\nNeću odustati od karikatura\nKarikaturista Dušan Petričić izjavio je, komentarišući odluku Fejsbuka kojom je ukinut pristup stranici "Karikature Dušana Petričića", da neće odustati od crtanja karikatura.\nGotovo sigurno stiže novi soj\nUkinuta Petričevićeva stranica\nKarikaturista Dušan Petričić saopštio je danas da je njegova stranica na Fejsbuku, "na zahtev nezadovoljnih botova, definitivno ukinuta, bez ikakve mogućnosti da spreči takav rasplet dogadjaja".


Svijet: Radisson Blu lansira Radisson Collection\nSvi objekti koji će biti dio Radisson Collection-a bit će smješteni na prestižnim lokacijama, u neposrednoj blizini lokalnih atrakcija.\nRadisson Hotel grupacija objavila je lansiranje luksuznog lanca hotela Radisson Collection. Zamisao je da dizajn hotela oslikava grad u kome se nalazi, odnosno da bude prilagođen lokaciji. Svi objekti koji su dio Radisson Collection-a bit će smješteni na prestižnim lokacijama, u neposrednoj blizini lokalnih atrakcija. Iz kompanije su najavili da će u okviru ovog portfolija poslovati za sada 14 hotela.\nPrema riječima predstavnika grupacije najnovija istraživanja pokazuju da 72% putnika prije svega žele potrošiti novac na nezaboravno iskustvo, dok sve manje značaja pridaju materijalnim stvarima i to je upravo ono što hoteli u okviru Radisson Collection-a žele pružiti svojim gostima.\nOvi hoteli bit će prepoznatljivi po svojoj autentičnosti, dizajnu i usluzi, kao i ljudima koji borave i rade u njima, navodi se u priopćenju kompanije.


► Zvaničnik IFJ zabrinut zbog cenzure i manjka objektivnosti u srpskim medijima\nMeđunarodna federacija novinara (IFJ) osuđuje sve pritiske i zastrašivanja novinara i medija u Srbiji i zahteva bezbedno okruženje u kom mogu da rade bez straha i pretnji, izjavio je zamenik generalnog sekretara IFJ Džeremi Dir (Jeremy Dear).\nDir je ocenio da krivica za takvo stanje nije pojedinačna i da su ljudi koji vrše pritisak na medije da izveštavaju u korist Vlade iz vlasti, ali da "postoje i ljudi koji se bave biznisom koji vrše pritisak da se izveštava protiv vlasti".\n"I jedne i druge osuđujemo jer moraju da postoje nezavisni mediji koji će moći da govore istinu o onima na položajima", rekao je on.\n"Moram da naglasim da podržavamo novinarska udruženja u njihovim nastojanjima da zaštite novinare i unaprede novinarstvo. Zajedno sa njima radimo na međunarodnom nivou kako bismo skrenuli pažnju vlastima i poslodavcima da omoguće objektivno i nezavisno novinarstvo", dodao je on.\n"Možemo da učestvujemo u demonstracijama i protestima za novinarska prava, pravnim akcijama i javnim konferencijama, kao i razgovorima sa vlastima i zaposlenima u medijima", rekao je Dir.\n"Ali zahtev za to mora doći od novinara iz Srbije. Pogrešno bi bilo ako bismo mi došli ovde da učimo ljude kakvo njihovo novinarstvo treba da bude, ali bi bilo u redu za našu organizaciju da dođe da ih podrži u nastojanju da unaprede medije", dodao je on.


razvoj aplikacija — Online Tržište\nSvi članci na temu razvoj aplikacija\nGoogle Cloud Playground: Okruženje za razvoj aplikacija u Cloud-u za početnike\nNajveći izazovi kod usvajanja nove platforme su nepoznavanje, neizvesnost i povećanje troškova. Upravo je zato Google Cloud Playground savršeno mesto za programere koji žele da razvijaju svoje aplikacije u Cloud-u. U bukvalno dva klika,...\nIstraživanje: 63% developera aktivno razvija aplikacije koristeći HTML5\nHTML5 nudi mnoge prednosti developerima koji ga u sve većem broju usvajaju. Proizvođač softvera Telerik i njegova Kendo UI divizija danas su objavili rezultate nedavno sprovedenog istraživanja koje pokazuje da 63 odsto developera aktivno...\n6. Novembra 2012. / ostavite komentar\nNa ZendCon, Zend developer konferenciji koja se održava u Santa Clara, Zend direktor Andi Gutmans predstavio je tri nova proizvoda koji imaju za cilj da prošire domet PHP skript jezika izvan Web-a, na mobilne uređaje i Cloud. Zend, koji...\n25. Oktobra 2012. / ostavite komentar\nPrednosti koje HTML5 nudi developerima\nAko želite da poboljšate svoje rangiranje u pretrazi, imate bolju podršku mobilnih čitača i transformišete svoj proces razvoja, onda je došlo vreme da integrišete HTML5 u svoj Web rad. HTML5 je zbirka od definicija, koja ne samo da...\n7. Juna 2012. / ostavite komentar\nPopularni sistem za upravljanje sadržajem, Joomla, najavljuje da će u budućnosti biti fokusiran na pomaganju programerima u razvoju različitih vrsta aplikacija. Joomla je jedan od najnaprednijih i najmoćnijih Open Source, PHP i MySQL sistema...\n19. Septembra 2011. / ostavite komentar


Sajtovi i forumi o zdravlju prodaju podatke korisnika farmaceutskim kućama - Penzin\nPočetna Magazin Godine Društvo Sajtovi i forumi o zdravlju prodaju podatke korisnika farmaceutskim kućama\nNekoliko kompanija u svetu specijalizovane su za sakupljanje podatake iz konverzacija sa društvenih mreža kao što su Fejzbuk ili Tviter, ali i sa medicinskih i zdravstvenih foruma gde pacijenti razmenjuju poruke.\nOne zatim te podatke prodaju farmaceutskim kompanijama, osiguravajućim kućama i bolnicama – kompanijama koje zanima kako ljudi upravljaju svojim zdravljem.\nJedna od tih kompanija, izraelski Treato, otišao je čak korak dalje, pa sakupljene podatke prodaje i investicionim i hedž fondovima u vidu mesečnih izveštaja. Naime, kompanija prati rane reakcije pacijenata na nove lekove na tržištu te ove informacije koriste investitori da prepoznaju rani potencijal za buduće velike zarade.\nTreato sebe naziva i “glasom pacijenata”, a na sajtu se otvoreno kaže: “Pogledajte šta milioni pacijenata pričaju”. Koliko tačno miliona? Treato navodi sledeće brojke o podacima u ponudi klijentima (oktobar 2014):\n14.142 zdravstvena stanja.\n– Svi znaju da je ono što stavite na internet otvoreno za sve, ali većina razmišlja da nikoga nije briga za njih jer nisu Bijonse. Oni ne shvataju da je ovo najveći biznis u digitalnom svetu – kaže Deborah Peel, koja je osnovala neprofitnu organizaciju Prava privatnosti pacijenta (Patient Privacy Rights).\nTakođe, i neki sajtovi i forumi posvećeni zdravlju, ili specifičnim oboljenjima, svoj galvni izvor prihoda nalaze u prodaji podataka svojih korisnika velikim farmaceutskim kućama, piše Blumberg.\nOdlomak iz putopisa "Uzbrdo brza" Bebe Kuka - Pismo iz Indije


Sremske Novine » Internetom do računa\nInternetom do računa\nAplikacija na sajtu „Vodovoda“\nSremska Mitrovica – Potrošači vode u sremskomitrovačkoj opštini, uvid u račun za utrošenu vodu od sada mogu da ostvare i internetom preko zvaničnog sajta „Vodovoda“.\nPo rečima direktora ovog preduzeća Saše Bugadžije, postupak je sasvim jednostavan, a elektronski uvid u stanje računa omogućen je za svih 26.000 korisnika na sistemu vodosnabdevanja.\nPotrošač na web stranici „Vodovoda“ izabere odeljak „korisnici“, potom „račun infor“ i u polje unosi broj računa koji je jedinstven za svakog korisnika. Na taj način, svaki potrošač vode dobija informaciju o datumu kada je vodomer očitan i finansijsko stanje računa.\n– Baza podataka ažuriraće se nakon svakog fakturisanja i minimalno jednom nedeljno. U planu je da se program nadogradi tako da ćemo potrošačima dati mogućnost i korišćenja drugih informacija, a u budućnosti i plaćanja – navodi Bugadžija.\nUvid u stanje računa potrošači su do sada mogli da ostvare dolaskom u sedište preduzeća ili telefonskim pozivom, a sada će internetom moći da saznaju koliko su vode potrošili i koliko duguju za utrošenu vodu.\nU „Vodovodu“ kažu da je cilj ovog projekta u okviru plana i programa marketing strategije za tekuću godinu, a odnosi se na poboljšanje kvaliteta pružanja usluga u sektoru informacija i kontakata sa korisnicima. Krišćenjem savremenih informacionih sistema koji su sve češće u upotrebi, građanima će biti omogućen brži i jednostavniji pristup podacima o stanju računa.


Osasuna – Navijaci Srbija\nVelika je to pobeda kad i Zidan vrisne od sreće (VIDEO)\nOdavno takav uzvik oduševljenja se nije oteo iz grla Zinedina Zidana kao u 76. minutu meča sa Osasunom (2:0).Real je napadao, nizao šanse, šuteve koji su udarali kao đulad u predebele bedeme pred golom gostiju, čiji je nesavladivi komandant odbrane bio golman Serhio Erero. Počeli su već da radi\nIznenađenje na Keramici! Pade Viljareal kada to niko očekivao nije.Posle tri vezane pobede, Žuta podmornica je bila veliki favorit da tu seriju nastavi na svom terenu protiv Osasune. Gosti koji nisu bili baš u opasnoj zoni, ali nisu ni daleko od nje, takođe su imali seriju od tri vezana\nIzgleda da su svi prerano otpisali Barselonu. U klubu je rasulo, dugovi su veliki, i dalje vlada neizvesnost oko statusa Lionela Mesija, ali na terenu se četa Ronalda Kumana ne predaje. Vicešampion Španije je bez poraza u Primeri više od tri meseca. Od neočekivanog kraha protiv Kadiza (1:2) 5.


PROGRAM ZA PODRŠKU UNAPREĐENJU PRIVREDNOG AMBIJENTA LOKALNIH SAMOUPRAVA: RASPISAN JAVNI POZIV ZA PRIJAVU PROJEKATA, ROK ZA PRIJAVU JE 25. FEBRUAR\nMinistarstvo privrede Vlade Republike Srbije raspisalo je javni poziv za prijavu projekata u okviru Programa za podršku unapređenju privrednog ambijenta lokalnih samouprava, koji se realizuje u cilju privlačenja investicija.\nProjekat može da prijavi lokalna samouprava na čijoj je teritoriji planirana realizacija određenog projekta, kao i više lokalnih samouprava ukoliko zajedno učestvuju u realizaciji, a rok za prijavu je 25. februar.\nU cilju privlačenja investicija, stvaranja povoljnog poslovnog okruženja, otvaranja novih radnih mesta i smanjenja nezaposlenosti, Vlada Srbije je, na predlog Ministarstva privrede, uredbom utvrdila Program za podršku unapređenju privrednog ambijenta lokalnih samouprava u cilju privlačenja investicija.\nZa realizaciju programa Ministarstvo privrede je budžetom za 2015. godinu opredelilo 166.430.000 dinara.\nMinistarstvo privrede učestvuje u finansiranju projekta do 50 odsto njegove vrednosti, dok preostala sredstva obezbeđuje lokalna samouprava.\nOva sredstva su namenjena za infrastrukturno opremanje poslovnih zona izgradnjom novih i rekonstrukcijom postojećih saobraćajnica, komunalne, elektroenergetske i energetske infrastrukture, kao i za realizaciju drugih projekata koji su u funkciji privlačenja investicija u gradovima i opštinama Srbije, navodi se u saopštenju Ministarstva privrede.\nIzvor: Press služba Vlade Republike Srbije, 12.02.2015.


Ni Srbija ni Hrvatska nisu ispunile obaveze prema žrtvama\nBeta 5. avgusta 2015. 16:15\nNi Srbija, ni Hrvatska nisu ispunile svoje obaveze prema žrtvama proterivanja iz Hrvatske, saopštile su danas članice Kuće ljudskih prava povodom 20. godišnjice vojne operacije „Oluja“.\n„Sa žaljenjem konstatujemo da i nakon 20 godina od proterivanja preko 200.000 etničkih Srba iz Hrvatske, ni Srbija ni Hrvatska nisu ispunile svoje obaveze prema žrtvama koje ove dve države već 20 godina zapostavljaju i iznova ponižavaju. Smatramo da ova godišnjica treba da služi kao podsetnik da su za njeno obeležavanje neophodni konkretni postupci država kojima bi se žrtvama pružilo potrebno priznanje, obeštećenje i omogućena prilika za dostojan život“, navodi se u saopštenju.\nČlanice Kuće – Građanske inicijative, Beogradski centar za ljudska prava, Komitet pravnika za ljudska prava i Centar za praktičnu politiku podsetile su da Hrvatska još uvek nije omogućila sistemski i održivi povratak Srba, a da je određenim zakonima onemogućila žrtve da potražuju naknadu štete.\nU saopštenju se navodi da i Ministarstvo rada, zapošljavanja i socijalne politike Republike Srbije restriktivno tumači Zakona o pravima civilnih invalida rata i da žrtvama iz Hrvatske uskraćuje „ne samo pravo na novčanu pomoć koje po ovom Zakonu imaju, već im je uskratilo osnovno ljudsko dostojanstvo i pravo da u očima zakona budu prepoznati kao žrtve“.\n„Posle 20 godina ignorisanja i ponižavanja, naš stav prema žrtvama više ne sme biti simboličan i stati u Dan žalosti i zastajanje sa radom na jedan minut, zbog čega članice Kuće ljudskih prava poziva Vladu, ali i Skupštinu Republike Srbije da se položaju žrtava u našem društvu posvete i na adekvatan način odgovore potrebama ove marginalizovane grupe“, navodi se u saopštenju.\nU saopštenju se navodi da je u akciji „Oluja“ 1995. godine, prema podacima relevantnih međunarodnih organizacija, iz Hrvatske je proterano više od 200.000 etničkih Srba i ubijeno preko 600 civila, da je nakon akcije u Hrvatskoj u pojedinačnim incidentima ubijeno preko 400 etničkih Srba i da se još uvek traga za telima 400 nestalih osoba.


ROBOTI PONOVO OKUPIRAJU IMPULSNI KREATIVNI CENTAR AGENCIJE ZEDA\nObjavljeno u nov 3 2017\nDana 20. novembra 2017. godine u prostorijama ICC Agencije ZEDA u Zenici s početkom u 15:00 sati, po prvi put će se obilježiti Evropska sedmica robotike (EU Robotics Week – ERW). Ovogodišnji ERW 2017 u Bosni i Hercegovini je u fokus stavio najmlađu populaciju i razvijanje njihovih afiniteta prema robotici, ali i tehnici i tehnologijama uopšte. Događaj koji se održava u Zenici u ICC-u, prvenstveno je namijenjen učenicima osnovnih i srednjih škola, studentima, ali dio događaja mogu biti i svi ostali ljubitelji robotike i savremenih tehnologija.\nEU Robotics Week (https://www.eu-robotics.net/robotics_week /) je projekat namijenjen promociji robotike, programiranja i STEM edukacije u gradovima Evrope. ERW je osnovan 2011.godine na Evropskom forumu za robotiku te se od tada jednom godišnje obilježava sedmica robotike širom Evrope tokom koje se održavaju radionice, predavanja, takmičenja, izložbe i sve ono što bi omogućilo da se robotika i tehnologija predstave što široj populaciji.\nPozivamo svu djecu našeg grada, učenike, studente i sve koji su zainteresovani da nauče nešto o LEGO i mBot robotima, egzoskeletima te programiranju Arduina da nam se pridruže ovom prilikom.\nZahvaljujemo se domaćem bh. brendu VISPAK koji priprema posebna iznenađenja za sve učesnike događaja.\nZa podršku u organizaciju ovog događaja veliku zahvalnost dugujemo medijskim partnerima: RTV Zenica, RadioActive, Radio Zenit, www.zenit.ba, ZenicaOnline, Zenicablog, N1, Naša riječ.


Firma Dejana Stankovića gradi višespratnice između Slavije i Manježa | Nova Ekonomija\nFoto: Plan detaljne regulacije bloka\nKako je za Novu ekonomiju potvrdio direktor kompanije Dragan Ruvarac, "STEFIAL" je i investitor projekta.\nOn je ocenio da je taj deo trenutno "ruglo grada", a da je u planu da se gradi ekskuluzivan, moderan kompleks, sa zelenilom i zelenim terasama.\n"U odnosu na značaj i potencijal lokacije, prostor Slavije je neadekvatno iskorišćen, nejasan i nedovoljno prepoznatljiv", piše u dokumentaciji.\nPrizemlje je, kako piše, obavezno namenjeno "delatnostima šireg spektra", odnosno lokalima za izdavanje, a kao potencijalne namene za taj prostor u elaboratu se navode trgovina, poslovanje, ugostiteljstvo, zanatske usluge, predškolske ustanove kapaciteta do 30 dece, zdravstvene ustanove, sale za rekreaciju, garaže i slično.\n"Interna protivpožarna saobraćajnica prolazi sredinom bloka i povezuje ulice Svetozara Markovića i Кralja Milutina. Ulica razdvaja zonu mešovitih gradskih centara i komercijalnu zonu, a u postojećem stanju predstavlja i jedini pešački prolaz kroz blok".\nizgleda ce i banku da rusi hahahaha\nHe,he,pa ko je naivan ,da pomisli da je Deki dosao da bude trener u zvezdi ,svojom voljom , to je po onoj narodnoj ,ti mene serdere ja tebe vojvodo ... Samo napred no,nek se zida ...


20.10.2020 / 18:55 KORONAVIRUS - Covid-19\nAmbasador Srbije u Crnoj Gori Vladimir Božović posredovao je u nabavci lijekova i aparata za kiseonik namijenjenih za liječenje mitropolita Srpske pravoslavne crkve Amfilohija u Crnoj Gori, potvrđeno je Radiju Slobodna Evropa (RSE).\nMitropolit Amfilohije (82) je 6. oktobra primljen u Klinički centar Crne Gore (KCCG) u Podgorici, nakon što je utvrđeno da je pozitivan na korona virus.\n“Kao ambasador sam posredovao između Kliničkog centra Crne Gore, kabineta predsjednika Srbije i nadležnih institucija”, izjavio je ambasador Božović za Radio Slobodna Evropa (RSE) .\nKako je rekao to je urađeno “ kao i za sve druge pacijente i građane koji su se obratili Ambasadi, ili direktno zdravstvenim institucijama Srbije”.\n“Nikakav poseban status ili tretman nema Mitropolit u odnosu na druge pacijente”, kazao je Božović.\n“Tu sam poruku lično prenio Mitropolitu u cetinjskoj bolnici Danilo I, ali se on zahvalio i rekao da želi da ostane u Crnoj Gori i dijeli sudbinu svih ostalih građana”, navodi Božović.\nZvanični organi Srbije nisu se oglašavali ovim povodom jer prema riječima Božovića, predsjednik Srbije Vučić o svemu ovome ne želi da govori.\n“Želim da pohvalim sve postupajuće ljekare i kompletno osoblje i rukovodstvo KCCG na odličnoj saradnji i komunikaciji sa ambasadom Srbije u Crnoj Gori u ovom i u mnogim drugim slučajevima od početka izbijanja pandemije korona virusa”, kazao je Božović.\nNa temu specijalnog tipa respiratora i lijek Remdesivira za liječenje Amfilohija, uputili smo upit i KCCG, no odgovor je izostao.


Pregovori SCG o Sporazumu o pridruživanju EU mogli bi da počnu u oktobru\nUkoliko 25. maja dobije Studiju izvodljivosti Srbija i Crna Gora mora da nastavi reforme i značajno unapredi saradnju sa Haškim tribunalom ako želi da u oktobru počne pregovore o Sporazumu o stabilizaciji i pridruživanju Evropskoj uniji, izjavio u Beogradu Evropski komesar za prošrenje Oli Ren.\nOli Ren je prisustvovao sednici Saveta za evropske integracije Srbije i Crne Gore gde je naglasio da bez pune saradnje sa Haškim sudom nema pregovora o Sporazumu o pridruživanju Evropskoj uniji i objasnio da jačanje saradnje s Tribunalom znači pronalaženje svih optuženika i njihovo prebacivanje u Hag.\nNema prečica na putu u Evropu, sve zemlje moraju preći isti put i od državne zajednice zavisi koliko će napredovati, rekao je evropski komesar za proširenje.\nPredsednik državne zajednice Svetozar Marović izrazio je uverenje da više nema potrebe da Evropa niti bilo ko iz sveta vrši pritisak na Srbiju i Crnu Goru jer je mnogo logičnije da izvršavanjem obaveza SCG vrši pritisak na EU kako bi potvrđivali svoju sprennost za ubrzano pridruživanje Uniji.\nU razgovoru sa državnim funkcionerima Srbije, evropski komesar Oli Ren insistirao je na mnogo konkretnijim obaveznim reformama koje Srbija mora da sprovede ukoliko želi približavanje Evropskoj uniji.\nPosle susreta sa predsednikom Srbije Borisom Tadićem, Ren je rekao da na evropskom putu nema predaha, jer reforme zahtevaju dinamičan tempo, a predsednik Tadić saopštio je da su nam potrebne vladavina prava i brzo i temeljno sprovođenje reformi u ekonomskom sistemu i sistemu bezbednosti.\nEvropski komesar Oli Ren i srpski premijer Vojislav Koštunica saglasili su se da je neophodno postići nacionalni konsenzus o daljim evropskim intergacijama i da je važno usvajanje Nacionalne strategije za pridruživanje Evropskoj uniji.\nPremijer Koštunica potvrdio je spremnost Vlade da preuzme odgovornost i obavi najveći deo posla oko daljih koraka ka evropskim integracija i najavio jedan veoma važan dokument koji se očekuje u maju, a reč je o nacionalnoj strategiji pridruživanja Evropskoj uniji, koji predstavlja pandan Studiji izvodljivosti.\nDok je evropski komesar Oli Ren razgovarao sa zvaničnicima vlasti, pravni zastupnik haškog begunca Nebojše Pavkovića, advokat Ljubiša Živadinović izjavio je da će se Pavković predati Haškom tribunalu, ohrabren nedavnim puštanjem na privremenu slobodu četvorice bivših vojnih i državnih funkcionera. Advokat Živadinović samo nije mogao da precizira da li će se Pavković predati do 25. aprila.


POČELA IZGRADNJA OBJEKTA ZA SMEŠTAJ DECE IZBEGLICA U “KOLEVCI”\nU sklopu Doma za decu ometenu u razvoju “Kolevka” počeli su radovi na izgradnji novog objekta namenjenog za smeštaj dece izbeglica bez roditeljskog staranja. Radove finansira Švajcarska agencija za razvoj i saradnju u Srbiji.\nKako je rečeno nakon polaganja kamena temeljca, u novom objektu biće smeštena samo deca bez pratnje roditelja, dok je u protekle dve godine u prihvatilištu ovog doma privremeno bilo smešteno oko 80-oro dece, zajedno sa njihovim roditeljima, koji su u proseku boravili ovde sedam dana.\n“Imamo određeno iskustvo i kapacitete da u narednom periodu, dok god traje migrantska kriza, sprovedemo ono što se od nas očekuje”, rekao je direktor ovog doma Nenad Kozomora.\nMinistar za rad, zapošljavanje, boračka i socijalna pitanja Aleksandar Vulin rekao je da ne postoji precizan podatak o tome koliko je dece bez pratnje roditelja do sada prošlo tokom krize Srbiju, ali da ni jedno dete nije ostalo “bez pažnje nadležnih Centara za socijalni rad”.\n“Do zatvaranja Balkanske rute kroz Srbiju je prošlo 600.000 migranata, a da ni jedno dete nije izgubljeno ili nestalo, dok je briga o njima na visokom nivou” – ocenio je Vulin.\n“Ovaj objekat i ostali objekti su nastali kao posledica migrantske krize. Ovo je naša obaveza prema poglavlju 23 i poglavlju 24 gde mi moramo da obezbedimo ovakve smeštajne kapacitete, upravo za ove namene. A, evo, kao što vidite, bez budžetskih sredstava Republike Srbije odgovorićemo i na ovu potrebu”, rekao je Vulin.\nDirektorka Švajcarske agencije za razvoj i saradnju u Srbiji Izabel Perič naglasila je da je izgradnja doma omogućena kroz ugovor između dve zemlje o migracionom partnerstvu.\n“Švajcarska je za programe iz oblasti migracija do sada, u poslednje četiri godine, uložila 4,3 miliona evra. Od toga jedan milion je bio raspoređen tokom migrantske krize. Jako je dobro i bitno da se radi sa institucijama sistema kako bi ove usloge ostale na korišćenje i nakon isteka samog projekta”, naglasila je ona.\nRadovi na objektu površine 250 kvadratnih metara, vrednog 24 miliona dinara, biće završeni do septembra ove godine.


SRBIJA ĆE KAZNITI PLAĆENIKE KOJI RATUJU U UKRAJINI - Jedinstvena Bosna i Hercegovina\nSRBIJA ĆE KAZNITI PLAĆENIKE KOJI RATUJU U UKRAJINI\nSrpski paramilitarci u Ukrajini\n„Mi nemamo sve te podatke. Ali molimo strane koje ih imaju da nas o tome informišu. Prema svima koji učestvuju na stranim ratištima biće preduzete sve zakonske norme koje se odnose na kažnjavanje takvih dela“, naveo je Dačić.\nUkrajinska bezbednosna služba (SBU) objavila je podatke o šestorici građana Srbije koji su se, kako se navodi na njenom službenom sajtu, borili u ruskoj jedinici „Vagner“.\nPres centar SBU naveo je da je šef Službe bezbednosti Ukrajine Vasilj Hricak rekao da je objavljivanje identiteta tih ljudi „samo početak“, jer je veliki broj stranaca uključen u ratno delovanje te grupe. Na web stranici SBU objavljena su imena i fotografije osumnjičenih iz Srbije, gde se navodi da su dvojica iz Valjeva, jedan iz Šapca, a da su ostala trojica iz Tuzle, Doboja i Banovića u BiH, kao i da su oni u Ukrajini bili od leta 2014, a od avgusta 2015. u Siriji. SBU je saopštio da je objavio podatke o šestorici osumnjičenih da bi te informacije pomogle da budu privedeni.\nSaopštenje na sajtu Službe bezbednosti Ukrajine\nIgor Crnadak, ministar inostranih poslova Bosne i Hercegovine, rekao je za RSE da nadležne službe i ministarstva BiH i Srbije prate situaciju i razmenjuju podatke o plaćenicima koji idu na strana ratišta.\n„Poduzimaju se sve potrebne mere da taj rizik bude sveden na minimum. Srbija i Bosna i Hercegovina ne treba da budu etiketirane zato što ima takvih ludaka koji idu tamo da pucaju. Ne možemo da iskontrolišemo svakog čoveka, ali smo odlučni da se protiv toga žestoko borimo“, izjavio je Crnadak.\nPrethodno je Oleksandr Aleksandrovič, ambasador Ukrajine u Srbiji, za beogradski list "Blic" izjavio da ukrajinske vlasti procenjuju da „oko 300 srpskih plaćenika ratuje na strani proruskih pobunjenika u regionu Donbasa“.\nCrnadak i Dačić učestvovali su u Beogradu na panelu Beogradskog centra za bezbednosnu politiku (BCBP), gde su ocenili da su najveći problem Zapadnog Balkana nerešena bilateralna pitanja između zemalja bivše Jugoslavije.\n„I to se pretvara u noćnu moru celog regiona. Na ove druge globalne stvari, kao što su terorizam ili migracije, mi tu ne možemo mnogo da utičemo. Ali možemo da utičemo na to da postoji veća politička volja da se rešavaju bilateralni problemi“, rekao je Dačić.\nOko 300 srpskih plaćenika ratuje na strani proruskih pobunjenika u regionu Donbasa: Oleksandr Aleksandrovič\nNa ovoj konferenciji, Danijela Danijelsona, zvaničnika Evropske komisije za proširenje i susedsku politiku, pitali smo da li je priznavanje Kosova ključni uslov za članstvo Srbije u Evropskoj uniji.\n„Iz pregovaračkog okvira jasno je šta je osnov za proces koji je u toku. Jasno se razume da postoji veza između onoga što zovemo puna normalizacija odnosa i pristupa Srbije Evropskoj uniji. Sa stanovišta Evropske unije, upravo zato nam je važno da omogućimo i olakšamo dijalog koji se vodi između Beograda i Prištine“, rekao je Danijelson.\nKomentarišući stav kosovskog premijera Ramuša Haradinaja da je nemoguće nastaviti dijalog bez učešća Sjedinjenih Američkih Država, Ivica Dačić ocenio je da se radi o izjavi za unutrašnjepolitičku upotrebu.\n„O formatu u kom se dijalog vodi neće se razgovarati na takav način. Ako neko misli o direktom učešću Sjedinjenih Američkih Država, dobro je poznato da je rezolucijom Generalne skupštine Ujedinjenih nacija taj dijalog prebačen na Brisel. Što se nas tiče, mi smo za to da se vrati u Ujedinjene nacije. Ali nismo mi tu da sada kočimo ovaj dijalog, treba da ga podstaknemo“, rekao je Dačić.\nStav Evropske unije i dalje je, kako je istaknuto na panelu, da samo od Srbije zavisi brzina napredovanja ka članstvu. Kada se radi o članstvu u NATO, predsednica Vlade Srbije Ana Brnabić rekla je da taj vojni savez razume želju Srbije da ostane vojno neutralna.\n“Najpre, pitanje Kosova i Metohije za nas je vrlo emocionalno, ali tamo imamo fantastičnu saradnju sa NATO. Zahvaljujući saradnji Vojske Srbije sa Kforom imamo stabilnost na Kosovu i Metohiji, Srbi i drugi nealbanci danas se ocećaju mnogo bezbednije zahvaljujući Kfor-u. To cenimo. Takođe, kroz težak period migrantske krize Srbija se pokazala kao veoma pouzdan partner, a pokazali smo i da poštujemo evropske vrednosti”, navela je Brnabić.\nRouz Gotemeler, zamenica generalnog sekretara NATO, ponovila je stav Severnoatlantske alijanse da vojna neutralnost Srbije nije prepreka za proširenje saradnje.\n"Veoma je dobro da imamo priliku da zajedno održavamo vojne vežbe i druge aktivnosti. Ali ima i drugih načina za razvoj odnosa, pri čemu bi bilo uzeto u obzir šta su interesi Srbije, a to je na primer sajber bezbednost", rekla je Gotemeler.\nNa bezbednosnom forumu BCBP saopšteno je da se u novembru očekuje susret predsednika Srbije Aleksandra Vučića i generalnog sekretara NATO Jensa Stoltenberga.\nObjavio/la haler u 19:11, 1 komentar(a), print, #


Pravila o zaštiti privatnosti – Seoul N Hostel, zvanični veb sajt | Pansioni u gradu Seul\nOva Izjava o zaštiti privatnosti se odnosi na veb sajt www.seouln-hostel.com koji je u vlasništvu i kojim upravlja objekat Seoul N Hostel. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.seouln-hostel.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na seoulnhostel@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na seoulnhostel@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na seoulnhostel@gmail.com . Takođe, svoja pitanja i nedoumice možete da uputite lokalnim organima za zaštitu podataka.


Budi se nemačka imperija — šta ako okrene leđa Americi - 06.12.2017, Sputnik Srbija\nNemačka je svesna pritajenog straha koji izaziva. Zato će pokušati da sve što bude htela i mogla, ostvari kroz EU. Zato i insistira da bude dominantna u EU i... 06.12.2017, Sputnik Srbija\nNjemacka nemoze ništa sama. Pod americke okupacije je, delimicno tako i hoce .\nbez vojske nema snage ,prvo podignut vojsku pa se širit\nanalize i mišljenja, evropa, politika, vesti, komentari i analitika, svet, nemačka, angela merkel, zigmar gabrijel, donald tramp, miroslav stojanović, tomas man, ekonomija, evropska unija (eu)\n22:23 06.12.2017 (Osveženo: 13:47 11.10.2021)\nOno što su prilično glasno u poslednje vreme tvrdili na Istoku, sada je nedvosmisleno izgovorio i šef nemačke diplomatije Zigmar Gabrijel: „Globalna dominacija SAD polako postaje istorija“.\nŠta je, u suštini, poručio Gabrijel sa foruma o spoljnoj politici koji je održan u Berlinu, da li to znači novo pozicioniranje Nemačke i kakve reakcije to može da izazove?\nDobar poznavalac nemačkih prilika i nekadašnji dopisnik „Politike“ iz Berlina Miroslav Stojanović napominje da to nije prvi put da Nemci pokazuju svoje političke ambicije, jer ih ne zadovoljava da samo budu ekonomski džin. On za Sputnjik, doduše, napominje da to čine uzdržano, da ne žele mnogo da istrčavaju. Jer senka nacističke prošlosti nad njima stoji i sad.\nOn je podsetio na upozorenje velikog nemačkog pisca Tomasa Mana i njegovu zapitanost: „Hoće li Evropa biti Nemačka, ili će Nemačka biti evropska?“. A Nemačka bi, kako dodaje Stojanović, po svaku cenu da ostavi utisak da je ona evropska, a ne obrnuto.\n5 Decembar 2017, 16:05\n„Zato forsiraju EU kako bi kroz nju na neki način igrali malo ozbiljniju političku ulogu, sa većom specifičnom težinom na svetskoj sceni“, napominje ovaj poznavalac zbivanja u Nemačkoj.\nOn smatra da Gabrijelove ocene treba staviti u kontekst izjave Angele Merkel da je došlo vreme kada se na Ameriku više ne može oslanjati kao na pouzdanog partnera i saveznika koji je ranije bio garant slobode i bezbednosti Zapada i Nemačke, kao na primer u vreme Hladnoga rata. Stojanović podseća da je Merkelova to izjavila posle prvih nesporazuma sa američkim predsednikom Donaldom Trampom u vezi sa NATO-om, ali i kada je najavio da će staviti akcenat pre svega na svoju zemlju i upozorio da neće štititi saveznike koji ne brinu o sopstvenoj zaštiti.\nNe apostrofirajući posebno Nemačku, Merkelova je tada izjavila da Evropa konačno mora da uzme sudbinu u svoje ruke.\nStojanović, međutim, naglašava da sve to treba smestiti i u kontekst novih ideja o stvaranju evropskih oružanih snaga, koje, takođe, polaze od konstatacije da Evropa u sopstvenoj odbrani ne može uvek da računa na pomoć Amerike. A te snage, zbog toga što su zamišljene izvan i mimo NATO-a, razlog su, kaže on, za veliki spor sa Amerikom. Jer, kako napominje, NATO je još jedina ozbiljnija institucija na evropskom tlu gde su Amerikanci gazde.\n„SAD će tvrdo insistirati na tome da evropske oružane snage ne budu formirane i da, ako ipak budu jačali njihov odbrambeni mehanizam i njihov budžet, to bude u okviru NATO-a“, ističe sagovornik Sputnjika.\nOn podseća da Nemačka i sada komanduje sa nekoliko brigada, jednom u Rumuniji i dve holandske.\n„Ta ideja o širenju evropskih oružanih snaga se umotava u jednu oblandu da to treba koordinirati pošto postoje različiti vojni sistemi u zemljama EU, da je to preskupo i da treba unificirati“, kaže Stojanović, koji u tome vidi ideju Nemačke da njena vojna industrija, koja je inače moćna, dobije još više posla. To su, dodaje on, teme o kojima se u ovom času dosta raspravlja.\nNa pitanje šta je Gabrijel, pre svega, mislio kada je rekao da Evropa mora jasnije da definiše svoje interese kako bi postala važan globalni igrač, on kaže da šef nemačke diplomatije računa da Evropa mora da pokaže svoju autohtonu politiku.\nStojanović, međutim, napominje da je upravo to najspornija stvar. On objašnjava da je Evropa, sa monetarnom unijom i evrom kao čedom, napravila zajednicu koja je prevashodno ekonomske prirode. Ali političku uniju nikada, kaže, nije mogla da ostvari zato što kad god se pomene neka ozbiljnija tema postoje različiti nacionalni interesi među članicama EU.\nTo je ilustrovao dobro poznatom izjavom čuvenog američkog političara i diplomate, Nemca po rođenju, Henrija Kisindžera da EU nema telefonski broj na koji bi neko mogao da je pozove. A to znači samo da ona kao politička scena nema svoj identitet sa nekom većom specifičnom težinom.\n5 Decembar 2017, 22:30\n„EU još nema političku snagu među velikim silama kakve su one u usponu, poput Kine, Rusije, ali i SAD, iako su imperija na zalasku. Jedan od urednika nemačkog lista ’Cajt‘ je rekao da ovo možda nije kraj Merkelove, ali je početak njenog kraja. Svakako jeste kraj stogodišnje dominacije Amerike i petstogodišnje dominacije Zapada“, konstatuje Stojanović.\nNa pitanje da li će promene koje Gabrijel najavljuje i činjenica da je Nemačka izuzetno snažna biti i razlog za strahovanja Evropljana s obzirom na breme prošlosti koje nosi i koje je još u svežem sećanju, nekadašnji dopisnik iz te države kaže da Nemci sigurno neće nastupiti individualno.\n„Pokušaće da sve što budu hteli i mogli ostvare kroz EU. Zato je njihov veliki interes da jačaju EU koja je sada u haosu i krizi. Sami, verovatno, neće previše nastupati upravo zbog toga što postoje velike osetljivosti njihovih komšija od premoćnog suseda u srcu Evrope“, mišljenja je Stojanović.\nOn kaže da je i Nemačka svesna tog pritajenog straha, da svaki od njenih političara ima osećaj za to.\n„Zato je njihova ideja uvek i bila da što god mogu od svojih interesa ostvaruju kroz EU. I zato Nemačka insistira da bude dominantna u EU“, zaključio je sagovornik Sputnjika.\n7 Decembar 2017, 01:50\n7 Decembar 2017, 11:18


Zlostavljači žena posebno su brutalni leti i tokom praznika, a zbog jednog USAĐENOG MIŠLJENJA i žrtve se ponekad tretiraju kao NASILNICI\nIzvor: Press, 02.Okt.2019, 12:40\nGotovo 110.000 slučajeva zlostavljena zabeležena su od kako je, pre 27 meseci, počeo da se primenjuje Zakon o sprečavanju nasilja u porodici. Statistika je ukazala na to da se nasilje povećava tokom letnjih meseci, a ljudi su upravo najčešće u avgustu na odmorima više upućeni jedni na druge, pa su i sukobi češći.\nOd 1.658 žrtava, njih 1.148 bilo je od strane partnera: 574 slučaja >> Pročitaj celu vest na sajtu Press << bilo je od strane supruga, u 117 slučajeva bivši suprug, u 208 slučajeva vanbračni suprug, u 143 slučaja partner, i u 106 slučajeva bivši partner.\nŽene su najčešće žrtve nasilja u porodici. Prema rečima Tanje Ignjatović iz Autonomnog ženskog centra, u gotovo 70 odsto slučajeva kada su one žrtve, nasilje čine njihovi bračni ili vanbračni partneri, aktuelni ili bivši.\n- U skoro 10 odsto situacija nasilje prema ženama čini sin, u oko pet odsto slučajeva radi se o ocu, a zatim su to uglavnom drugi muški srodnici. Kada je reč o muškarcima koji su žrtve nasilja u porodici, u svakom četvrtom slučaju radi se o sinu kao učiniocu, u skoro svakom petom to je otac, zatim sledi brat i drugi muški srodnici. Supruge i partnerske su registrovane kao one koje čine nasilje u oko 18 odsto slučajeva. Ovde bi trebalo imati u vidu sklonost policije i drugih stručnjaka da ženu koja se brani takođe smatra učiniocem nasilja, jer kultura žrtvu vidi kao potpuno pasivnu i bespomoćnu, tako da se odupiranje, čak i verbalna agresija, tumače kao obostrano nasilje, što neopravdano izjednačava učinioca i žrtvu - ukazuje Ignjatovićeva i dodaje da u Autonomnom ženskom centru registruju dva puta veći broj poziva žena u vreme praznika, posebno novogodišnjih i božićnih, što moguće ima veze sa više upotrebe alkohola i činjenicom da svi borave u kući u dužem periodu.\n- Ono što takođe primećujemo je da se nekada ubstva žena dešavaju u nizu, nekoliko u sedam ili deset dana, kao da jedno ubistvo i pisanje o njemu, uvek neodgovarajuće, inspiriše drugo - naglašava ona.\nMilica Ljubičić tužiteljka\nOdeljenje za borbu protiv nasilja u porodici u Drugom osnovnom javnom tužilaštvu u Beogradu od početka primene novog Zakona o sprečavanju nasilja u porodici ostvaruje po statističkim podacima najbolje rezultate u Srbiji. Prema rečima tužiteljke, koordinatorke za nasilje u porodici u Drugom osnovnom tužilaštvu i koordinatora za medije Udruženja sudija i tužiaca, Milice Ljubičić period od 1. januara 2018. do 1. avgusta 2018. i od 1. januara 2019. do 1. avgusta 2019. godine pokazuje da su u 2018. hitne mere izrečene prema 298 lica, a u 2019. prema 285 lica, da je u 2018. godini u ovom periodu pritvor bio određen prema 76 lica, a u ovoj godini prema 53 lica.\n- Samo u julu 2018. godine prema 18 lica, a 2019. godine prema 23 lica, od čega prema 15 lica u samoj jednoj opštini - Grockoj. Ako se analiziraju pritvorski predmeti samo iz jula, uočljivo je da su u pitanju najčešće bila krivična dela sa izuzetno teškim posledicama nasilja koje je trajalo u dužem vremenskom periodu, koja su uključivala sve oblike nasilja, pri čemu su žrtve prvi put svedočile o tome, odnosno prijavile nasilje. Na ovakav način u velikom broju predmeta sprečeni su fatalni ishodi do kojih je često dolazilo u poslednje vreme u Srbiji, što predstavlja dobar znak i dobru poruku za sve žrtve koje su do sada najčešće, bile malobrojne u poređenju sa žrtvama koje su prijavljivale nasilje koje se dešavalo prvi put ili je trajalo kraće. Za svakog profesionalca koji se bavi nasiljem u porodici (tužioca, policijskog službenika, predstavnika centra za socijalni rad, sudiju i dr.), ovo je izuzetno važno, ali takođe mislim da to treba reći i svim ženama koje još uvek ćute i koje kao žrtve nisu vidljive u našem radu - prijavite nasilje i dozvolite institucijama da vam pomognu jer one to mogu - zaključuje Milica Ljubičić.\nIzvor: Radio Televizija Vojvodine, 02.Okt.2019\nU prvih 27 meseci primene Zakona o sprečavanju nasilja u porodici prijavljeno je 109.000 slučajeva i oni su pojedinačno razmatrani...To, međutim, kako je danas rekla ministarka pravde Nela Kuburović na panelu posvećenom nasilju u porodici u okviru Međunarodne konferencije "Žene lideri i održivi...